hotchpotch/miracl-hf-unified huggingface dataset:
কাস্তেল গান্দোলফো
কাস্তেল গান্দোলফো (ইতালীয় ভাষায়: Castel Gandolfo) ইতালির লাৎজিও প্রদেশের একটি ছোট শহর যা রাজধানী রোম থেকে প্রায় ১৫ মাইল দক্ষিণ-পূর্বে অবস্থিত। স্থানীয় কাস্তেল্লি রোমানি উপভাষায় একে শুধু কাস্তেল্লো নামে ডাকা হয়। শহরটির অবস্থান আলবান পর্বতমালায় এবং এখান থেকে আলবানো হ্রদ দেখা যায়। উল্লেখ্য আলবানো হ্রদ আলবান পর্বতমালার কাভো পাহাড়ের পাদদেশে অবস্থিত একটি আগ্নেয় সংঘর্ষ হ্রদ। শহরটি পোপের গ্রীষ্মকালীন বাসস্থান হিসেবে সুপরিচিত। এর জনসংখ্যা আনুমানিক ৮৮৩৪। এক সময় এটি ভোটের মাধ্যমে ইতালির সবচেয়ে সুন্দর শহরগুলোর একটি হিসেবে নির্বাচিত হয়েছিল।
শহরের আবাসিক এলাকার অনেকাংশই আলবানো হ্রদের কূল ঘেঁষে গড়ে উঠেছে। এর মধ্যে রয়েছে অষ্টাদশ শতকে নির্মীত অনেক গ্রীষ্মকালীন বাসস্থান এবং বিলাসবহুল কুটির। রোম অলিম্পিকের সময় নৌকা বাইচ প্রতিযোগিতাটি যেখান থেকে নিয়ন্ত্রণ করা হয়েছিল সেই স্তাদিও ওলিম্পিকো এখনও এই শহরে সংরক্ষিত আছে।
এছাড়া এখানে বেশ কিছু প্রত্নতাত্ত্বিক নিদর্শন রয়েছে। যেমন, অনেক আগে আলবানো হ্রদের পাশে নির্মীত একটি জল-প্রবেশমুখ, এটি দিয়ে হ্রদের পানির উচ্চতা নিয়ন্ত্রণ করা হয় এবং আশপাশের কৃষি জমিতে সেচের পানি সরবরাহ করা হয়। একে জল-প্রকৌশলের গুরুত্বপূর্ণ একটি নিদর্শন হিসেবে গণ্য করা হয়। কাস্তেল গান্দোলফোতে আরও রয়েছে দোমিশিয়ানের বাড়ির ধ্বংসাবশেষ। কাস্তেল্লি রোমানির স্থানীয় উদ্যানের অংশ হিসেবেই এই শহরকে গণ্য করা হয়। এছাড়া অনেক শৈল্পিক গুরুত্বও আছে শহরটির। যেমন, ভিল্লানোভার সাধু টোমাসের গির্জা যার নকশা করেছিলেন প্রখ্যাত ইতালীয় ভাস্কর জান লোরেনৎসো বের্নিনি।
গয়াল
গয়াল (বৈজ্ঞানিক নাম: "Bos frontalis") বন্য গরুর একটি প্রজাতি। ভারতে এরা মিথুন নামে পরিচিত। এরা চিটাগাং বাইসন নামেও পরিচিত।
বাংলাদেশের ১৯৭৪ সালের বন্যপ্রাণী (সংরক্ষণ) (সংশোধিত) আইনে এ প্রজাতিটি সংরক্ষিত।
গয়াল বন্যগরুর একটি প্রজাতি কি না, এ নিয়ে বিজ্ঞানীদের মধ্যে যথেষ্ট মতভেদ রয়েছে। অনেকেই মনে করেন, এরা কোনো বিলুপ্ত প্রজাতির বন্যগরুর পোষা বংশধর বা পার্বত্য চট্টগ্রামের আদিবাসীদের পোষা গরু ও গৌরের সংমিশ্রণে সৃষ্ট সংকর গরু। যারা প্রজাতি হিসেবে গণ্য করেন, তাঁরা গয়ালের বৈজ্ঞানিক নাম "Bos frontalis" বলে উল্লেখ করেছেন।
তবে গৃহপালিত গরু, বুনো মহিষ ও বিশেষত গৌরের সাথে গয়ালের লক্ষণীয় তফাৎ রয়েছে। গৌরের দুই শিঙের মধ্যে ঢিবির মতো আছে, যা গয়ালের নেই। গৌরের শিং অপেক্ষাকৃত ছোট এবং ওপরের দিকে ভেতরমুখী বাঁকানো। গয়ালের শিং দুই পাশে ছড়ানো, সামান্য ভেতরমুখী বাঁকানো। শিঙের গোড়া অত্যন্ত মোটা। গয়াল পোষ মানলেও গৌর পোষ মানে না।
গয়াল প্রায় আমাদের গৃহপালিত প্রাণী গরুর মতোই দেখতে। এ জন্য এদের বনগরু বলা হয়। বিরাট আকৃতির এই প্রাণীটির ওজন ৪০০ থেকে ৮০০ কেজি পর্যন্ত হয়ে থাকে । উচ্চতা দুই-তিন মিটার। গায়ের রং কালো। অপ্রাপ্তবয়স্ক গয়ালের রং সামান্য বাদামি। পূর্ণবয়স্ক ও মাদি গয়ালের রং সামান্য লালচে হয়ে থাকে। এদের হাঁটুর নিচ থেকে ক্ষুর পর্যন্ত সাদা লোমে আবৃত। মনে হয়, সাদা মোজা পরানো। গয়ালের মাথার ওপরের কিছু অংশ এবং কপালেও রয়েছে সাদা লোম। এদের কপালের দুই পাশে দুটি বিশাল শিং থাকে। গরুর কাঁধে সাধারণত একখণ্ড উঁচু মাংসপিণ্ড থাকে যাকে কুঁজ বলে। গয়ালের সেই মাংসপিণ্ড এত বড় যে তার অবস্থান কাঁধ থেকে পিঠের মাঝামাঝি পর্যন্ত বিস্তৃত।
বুনো গয়াল দলবদ্ধভাবে বাস করে। দলের নেতৃত্বে থাকে একটি বড় ও শক্তিশালী ষাঁড়। সাধারণত, ১০-১১ মাস গর্ভধারণের পর স্ত্রী গয়াল একটি বাচ্চার জন্ম দেয়। গয়াল বাঁচে ১৫-১৬ বছর।
এরা তৃণভোজী। এরা সাধারণত হাতির সহবাসী। গহিন বনের যেখানে ছোট ছোট ঝোপের কচিপাতা ও ডালপালা আছে তেমন জায়গা গয়ালের বেশ পছন্দ। শক্ত ও কর্কশ ঘাস খাওয়ায় এদের দাঁত দ্রুত ক্ষয় হয়। এই ক্ষয় পূরণে এদের ক্ষার ও লবণযুক্ত মাটি খেতে হয়। অবশ্য অন্ত্রের পোকা কমানোর জন্যও এরা লবণ খায়। গয়ালের এই অভ্যাসের জন্য পার্বত্য চট্টগ্রামে লবণের টোপ ফেলে গয়াল ধরা হয়।
বাংলাদেশ, ভারত, ভূটান, মিয়ানমার, মালয়েশিয়া ও চীনে গয়াল দেখতে পাওয়া যায়। চীনের ইউনান প্রদেশের দুলং ও নিজিয়াঙ নদীর উপত্যকা ও সংলগ্ন পাহাড়ী এলাকায় গয়াল দেখা যায়। সেখানে এরা দুলং গরু নামে পরিচিত। 
বাংলাদেশে পার্বত্য চট্টগ্রামের পাবলাখালী, সাজেক ভ্যালি ও মিয়ানমারের সীমান্তসংলগ্ন পাহাড়ি বনে গয়ালের বিচরণ রয়েছে। বান্দরবানের নাইক্ষ্যংছড়িতে গয়ালের কৃত্রিম প্রজনন কেন্দ্র স্থাপিত হলেও অব্যবস্থাপনা এবং পৃষ্ঠপোষকতা, কর্মচারী সংকট ও প্রয়োজনীয় অর্থ বরাদ্দের অভাবে প্রকল্পটি প্রায় মুখ থুবড়ে পড়েছে। ডুলাহাজারা সাফারি পার্কে সফলভাবে গয়ালের কৃত্রিম প্রজনন করা হয়েছিল। কিন্তু বর্তমানে এখানে পূর্ণবয়স্ক তিনটি পুরুষ গয়াল ও একটি স্ত্রী গয়াল রয়েছে। অতিরিক্ত মেদ এবং বয়সের কারণে এরা মিলিত হতে আগ্রহী নয়। ফলে এখানেও প্রজাতিটি বিলুপ্ত হতে চলেছে।
মৌলিক পদার্থের তালিকা
এ পর্যন্ত আবিষ্কৃত ১১৮টি মৌলিক পদার্থের তালিকা
এএলএস টেস্ট
এএলএস টেস্ট একটি ইমুউনলজিকেল টেস্ট যা দ্বারা যক্ষা, কলেরা, টাইফয়েড ইত্যাদি রোগ শনাক্ত করা হয়. সম্প্রতি, এই এএলএস টেস্ট বিজ্ঞানের মাতার নতুন দিগন্ত এনেছে ্যা দ্বারা খুব দ্রুত যক্ষ্মা রোগ শনাক্ত করা হচ্ছে। এই টেস্ট এর মূলনীতি হল, একটিভ যক্ষার সময় রক্তে প্লাজমা বি সেল থেকে যক্ষা জিবানুর জন্য নিদির্ষ্ট এন্টিবডি তৈরী হয় যা সুপ্ত যক্ষার ক্ষেত্রে তৈরী হয়না।
প্রথমে রক্ত থেকে ফাইকলের মাধ্যমে পিবিএমসই বা লিম্ফোসাইট আলাদা করে ২৪ ওয়েল এর কালছার প্লেটে ৪৮ ঘন্টার জন্য লিম্ফোসাইট মিডিয়া দিয়ে কালচার করা হয় যা ৩৭সে তাপমাত্রায় ও ৫% CO2 এ রাখা হয়ে থাকে। তারপর, ৪৮ ঘন্টা পরে কালচার সুপারন্যাটান্ট সংরহ করে BCG বা PPD এর বিপরীতে ELISA করা হয়। ELISA এর ফলাফল দেখেই বুঝা যায় যক্ষা আছে নাকি নাই ।
যিনি icddr,b ICDDR,B তে সিনিওর সায়েনটিস্ট হিসেবে কর্মরত আছেন।.এই পদ্ধতি প্রয়োগ করা যাবে না যদি Mantoux পরীক্ষা (যক্ষ্মাজীবাণু হইতে গৃহীত পদার্থ চামড়ার পরীক্ষা) গত ৩০ দিনের মধ্যে করা হয়েছে, কারণ এতে সঠিক রেজাল্ট আসবেনা। এই পরীক্ষাটি অন্যান্য পরীক্ষার থেকে পরিপূরক পরীক্ষা হিসাবে ব্যবহৃত হয়, যেমন, বুকের এক্সরে, ESR, CRP, সক্রিয় টিবির ইতিহাস, প্রচলিত এন্টিবায়োটিক চিকিত্ব্যর্থতার সঙ্গে যোগাযোগের ইতিহাস; বিরোধী টিবি থেরাপি যদি শুধুমাত্র ALS পরীক্ষা ইতিবাচক দেওয়া থাকে না
https://web.archive.org/web/20131010173944/http://physionews24.com/2013/10/physiotherapy-for-prevention-of-back-pain-2/
বাংলাদেশের টেলিভিশন কেন্দ্রের তালিকা
সর্ব প্রথম বাংলাদেশে রাষ্ট্রীয় মালিকানাধীন টেলিভিশন বিটিভি সম্প্রচার করে ১৯৬৪ সালে। তখন থেকে অগ্রাভিমুখী বিটিভির ভার্চুয়াল একাকিত্ব ছিল ১৯৯০ সালের শেষ পর্যন্ত। সে সময় থেকে অনেক ষ্টেশন এসেছে। অনেক ষ্টেশন অবশ্য প্রক্রিয়া চলাকালীনই বন্ধ হয়ে গেছে।
টেরিস্ট্রিয়াল নেটওয়ার্ক
নোবেল পুরস্কার বিজয়ী মুসলমানদের তালিকা
নোবেল পুরস্কার হল একটি আন্তর্জাতিক বার্ষিক পুরস্কার। ১৯০১ সালে প্রথম এই পুরস্কার পদার্থবিদ্যা, রসায়নবিদ্যা, শরীরবিদ্যা ও চিকিৎসা, সাহিত্য এবং শান্তিতে প্রদান করা হয়। পরবর্তীতে, ১৯৬৯ সালে অর্থনীতিতেও এই নোবেল পুরস্কার প্রদান করা হয়। ২০১৭ সাল পর্যন্ত, বার জন মুসলমানকে এই নোবেল পুরস্কার প্রদান করা হয়েছে এবং এদের অর্ধেকই ২১শ শতাব্দীতে পেয়েছে। এই দশ জনের মধ্যে ছয় জনকে শান্তির জন্য নোবেল পুরস্কার প্রদান করা হয়।
ইউজিন পল উইগনার
ইউজিন পল উইগনার একজন হাঙ্গেরিয়ান আমেরিকান তাত্ত্বিক পদার্থবিজ্ঞানী ও গণিতবিদ। তিনি ১৯৬৩ সালে অপর দুজন বিজ্ঞানী মারিয়া গ্যোপের্ট-মায়ার এবং ইয়োহানেস হ্যান্স ডানিয়েল ইয়েনসেনের সাথে যৌথভাবে পদার্থবিজ্ঞানে নোবেল পুরস্কার লাভ করেন।
উইগনার বুদাপেস্টের একটি মধ্যবিত্ত ইহুদি পরিবারে জন্মগ্রহণ করেন।
ফেলো অব দ্য রয়েল সোসাইটি
চার্লস বাখমান
চার্লস উইলিয়াম বাখমান (১১ ডিসেম্বর, ১৯২৪ - ১৩ জুলাই, ২০১৭) একজন মার্কিন কম্পিউটার বিজ্ঞানী।
বাখমান ১৯২৪ সালে কানসাসের ম্যানহাটনে জন্মগ্রহণ করেন। ১৯৪৮ সালে তিনি মিশিগান স্টেট কলেজ থেকে যন্ত্র প্রকৌশলে ব্যাচেলর ডিগ্রি লাভ করেন। তিনি ১৯৫০ সালে পেন্সিলভানিয়া বিশ্ববিদ্যালয় থেকে যন্ত্র প্রকৌশলে মাস্টার ডিগ্রি অর্জন করেন। ১৯৬০ সালে তিনি জেনারেল ইলেক্ট্রিক কোম্পানীতে যোগদান করেন।
কে এম রফিকুল ইসলাম
কে এম রফিকুল ইসলাম (প্রকৃত নাম মো. রফিকুল আলম) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কে এম রফিকুল ইসলামের পৈতৃক বাড়ি কুষ্টিয়ার ভেড়ামারা উপজেলার গোপালনগর গ্রামে। তিনি অবিবাহিত ছিলেন। তাঁর বাবার নাম আজাদ আলী খান (ওরফে আসাদ আলী খান)। মা মোছা. রাবেয়া খানম।
কে এম রফিকুল ইসলাম চাকরি করতেন ওয়াপদায় (পানি উন্নয়ন বোর্ডে)। ১৯৭১ সালে কর্মরত ছিলেন ভেড়ামারা গঙ্গা-কপোতাক্ষ প্রকল্পে মেকানিক হিসেবে। মুক্তিযুদ্ধ শুরু হলে প্রতিরোধযুদ্ধে সক্রিয়ভাবে অংশ নেন। এপ্রিল মাসের শেষে ভারতে যান। সেখানে প্রশিক্ষণ নিয়ে ৮ নম্বর সেক্টরের শিকারপুর সাবসেক্টরে যুদ্ধ করেন। তিনি একটি গেরিলা দলের সদস্য ছিলেন।
ইরানী (দ্ব্যর্থতা নিরসন)
ইরানী বা ইরানীয় () বলতে সাধারণতঃ বর্তমান ইরান বা ঐতিহাসিক (পারস্য সম্পর্কিত অথবা ইরান।ইরানের অধিবাসি বা ইরান।ইরানে জাত বা ইরান থেকে প্রত্যাগত বা আমদানীকৃত মানুষ বা মানবগোষ্ঠী বা বিষয় বা বস্তু বোঝাতে পারে। অর্থাৎ এই শব্দটি দ্ব্যর্থতা ব্যঞ্জক এবং ভিন্ন ভিন্ন প্রসঙ্গে ভিন্ন মানে করতে পারে। নীচে এর কয়েকটি আলাদা মানে দেওয়া হল।
ভৌগোলিক
নৃতাত্বিক
মিশরীয়
মিশরীয় () বলতে মিশর-এর বা মিশর সম্পর্কিত তথ্য বোঝায়।
মিশরীয় হতে পারে:
গ্যোটে ইনস্টিটিউট
গ্যোটে ইনস্টিটিউট (জার্মানঃ ˈɡøːtə ɪnstiˈtuːt; ইংরেজিঃ Goethe Institute) জার্মানির একটি অ-লাভজনক সাংস্কৃতিক সংগঠন। মূলতঃ জার্মান ভাষার বৈশ্বিক প্রসারপূর্বক জার্মানির সাথে বহিঃবিশ্বের সম্পর্কের উন্নয়ন ও উদ্বুদ্ধকরণের মাধ্যম হিসেবে সাংস্কৃতিক বিনিময় এবং পারস্পরিক সম্পর্ক সুদৃঢ়ভাবে গড়ে তোলার বাহক হিসেবে এটি প্রতিষ্ঠিত হয়েছে।
জার্মান সংস্কৃতি, সমাজ ব্যবস্থা এবং রাজনীতি সংক্রান্ত তথ্যাবলী সংগ্রহ ও বিতরণে এ সংগঠন গুরুত্বপূর্ণ ভূমিকা পালন করে। এছাড়াও, চলচ্চিত্র, সঙ্গীত, থিয়েটার এবং সাহিত্য বিষয়েও গ্যোটে ইনস্টিটিউট তার দায়িত্ব পালন করে চলছে। ষাট বছরেরও অধিককাল ধরে গ্যোটে সাংস্কৃতিক সংঘ, পাঠ কক্ষ, পরীক্ষা এবং ভাষা শিক্ষণ কেন্দ্রগুলো জার্মান সংস্কৃতি ও শিক্ষানীতি সম্পর্কেও তথ্য প্রদান করছে।
আলোর প্রতিফলন
যে সকল বস্তু নিজে থেকেই আলো বিকিরন করে তাদেরকে আলোক উৎস ( source of light ) বলা হয় । এই আলোক উৎস দুই ধরনের হতে পারে -i》স্বপ্রভ বা স্বয়ংপ্রভ উৎস ( luminous or self-luminous source ) ও ii》নিষ্প্রভ বা অপ্রভ উৎস ( non-luminous source ) ।
স্বপ্রভ বা স্বয়ংপ্রভ উৎস হল সেইসব আলোক উৎস বা বস্তু যেগুলি নিজের আলো নিজেই বিকিরণ করে ( অর্থাৎ নিজের আলো নিজেই উৎপন্ন করে ) । যেমন :- সূর্য, নক্ষত্র, বৈদ্যুতিক বাল্ব, জ্বলন্ত মোমবাতি ইত্যাদি । অন্যদিকে যে সব বস্তুর নিজস্ব কোনো আলো নেই, স্বপ্রভ বস্তু থেকে পাওয়া আলো প্রতিফলিত করে আলোকিত হয়, সেইসব বস্তুকে নিষ্প্রভ বা অপ্রভ উৎস বলে ।
আমাদের চারপাশের বস্তুগুলির অধিকাংশই হল নিষ্প্রভ বস্তু । চাঁদ ও গ্রহগুলিও হল নিষ্প্রভ । এই বস্তুগুলি সূর্যের আলো প্রতিফলিত করে বলেই আমরা এদেরকে আলোকিত দেখি । সুতরাং আলোর প্রতিফলন না ঘটলে আমরা কোনো নিষ্প্রভ বস্তুকেই দেখতে পেতাম না । যেমন দিনের বেলায় আকাশে সূর্য দেখতে পেতাম ঠিকই, কিন্তু রাস্তাঘাট, ঘরবাড়ি ইত্যাদি সবকিছুই দৃষ্টির অগোচরে থাকত । স্পষ্টতই আলোর প্রতিফলন আমাদের দৈনন্দিন জীবনে অত্যন্ত গুরুত্বপূর্ণ একটি ঘটনা ।
আলো কোন স্বচ্ছ মাধ্যমের ভিতর দিয়ে যাওয়ার সময় অন্য কোন মাধ্যমে বাধা পেলে দুই মাধ্যমের বিভেদতল থেকে কিছু পরিমাণ আলো আগের মাধ্যমে ফিরে আসে, এ ঘটনাকে আলোর প্রতিফলন বলে। আলোর প্রতিফলনর একটি অন্যতম উদাহরণ হল- সমতল দর্পণ বা আয়নার সামনে যখন আমরা দাঁড়াই তখন আমরা আমাদের প্রতিবিম্ব দেখতে পাই। দর্পণে আলোর প্রতিফলনের জন্যেই বিম্বের সৃষ্টি হয়।
আলোর প্রতিফলন সাধারণত দুটি বিষয়ের ওপর নির্ভর করেঃ আলোর আপতন কোণ ও মাধ্যমগুলোর প্রকৃতি। আপতিত রশ্মি যত বেশি কোণে আপতিত হবে এবং প্রতিফলক যত বেশি মসৃণ হবে আলোর প্রতিফলন তত বেশি হবে। পক্ষান্তরে, আমসৃণ কিংবা স্বচ্ছ প্রতিফলক থেকে আলোর প্রতিফলন কম হয়।
প্রতিফলক পৃষ্ঠের প্রকৃতি আনুযায়ী আলোর প্রতিফলন দু ধরনের হতে পারে, যথাঃ নিয়মিত প্রতিফলন ও ব্যাপ্ত প্রতিফলন।
যখন একগুচ্ছ সমান্তরাল আলোকরশ্মি কোন পৃষ্ঠে আপতিত হয়ে প্রতিফলনের পর সমান্তরাল থাকে বা অভিসারী কিংবা অপসারীগুচ্ছে পরিণত হয়, তবে আলোর সেই প্রতিফলনকে নিয়মিত প্রতিফলন বলে। প্রতিফলক পৃষ্ঠ মসৃণ হলে যেমন- সমতল দর্পণে আলোর নিয়মিত প্রতিফলন হয়। এক্ষেত্রে প্রতিটি আলোক রশ্মির আপতন কোণ সমান হয় ও প্রতিফলন কোণগুলোও সমান হয়। গ্রিসের প্রখ্যাত গণিতবিদ এবং ইঞ্জিনিয়ার- সর্বপ্রথম আলোর নিয়মিত প্রতিফলনের ধর্ম লক্ষ্য করেন।
যদি একগুচ্ছ সমান্তরাল আলোক রশ্মি কোন পৃষ্ঠে আপতিত হয়ে প্রতিফলনের পর অসমান্তরাল হয় বা অভিসারী বা অপসারীগুচ্ছে পরিণত না হয় তবে আলোর সেই প্রতিফলনকে ব্যাপ্ত প্রতিফলন বলে। প্রতিফলক পৃষ্ঠ সমান্তরাল না হলে এরূপ হয়। এক্ষেত্রে সমান্তরাল রশ্মিগুলো প্রতিফলকপৃষ্ঠের বিভিন্ন বিন্দুতে বিভিন্ন কোণে আপতিত হয় বলে তাদের প্রতিফলন কোণও আলাদা হয়।
নিম্নে আপতিত রশ্মি, আপতন বিন্দু, অভিলম্ব, প্রতিফলিত রশ্মি, আপতন কোণ, প্রতিফলন কোণ এর সংজ্ঞা দেওয়া হল:
যে রশ্মি প্রতিফলকের উপর এসে পড়ে তাকে আপতিত রশ্মি বলে
আপতিত রশ্মি প্রতিফলকের উপর যে বিন্দুতে এসে পড়ে তাকে আপতন বিন্দু বলে।
আপতন বিন্দুতে প্রতিফলকের উপর অঙ্কিত লম্বকে অভিলম্ব বলে।
প্রতিফলকে বাধা পেয়ে যে রশ্মি আগের মাধ্যমে ফিরে আসে তাকে প্রতিফলিত রশ্মি বলে। 
আপতিত রশ্মি ও অভিলম্বের মধ্যবর্তী কোণকে আপতন কোণ বলে। একে “i” দ্বারা প্রকাশ করা হয়।
প্রতিফলিত রশ্মি অভিলম্বের সাথে যে কোণ উৎপন্ন করে তাকে প্রতিফলন কোণ বলে। একে “r” দ্বারা প্রকাশ করা হয়।
প্রতিফলক পৃষ্ঠ মসৃণ হলে আলোর প্রতিফলন প্রধানত তিনটি সূত্র মেনে চলে, যথা-
দি অ্যাসফল্ট জাংগল
দি অ্যাসফল্ট জাংগল (ইংরেজি ভাষায়: The Asphalt Jungle) ১৯৫০ সালে মুক্তিপ্রাপ্ত একটি মার্কিন নোয়া চলচ্চিত্র বা ফিল্ম নোয়া। পরিচালনা করেছেন জন হিউজটন। মার্কিন ঔপন্যাসিক ও চিত্রনাট্যকার ডব্লিউ আর বার্নেট-এর একই নামের উপন্যাস থেকে নির্মীত এই সিনেমাকে ক্যাপার জঁরার অন্তর্ভুক্ত করা যায় যেহেতু এতে একটি সম্পূর্ণ অপরাধের দৃশ্য দর্শকদেরকে দেখানো হয়েছে এবং সেই অপরাধ সংঘটনকারী ব্যক্তিদের নিয়েই কাহিনী আবর্তিত হয়েছে। অনেক গুরুত্বপূর্ণ অভিনেতার উপস্থিতি দেখা যায় এতে যার মধ্যে আছে স্টার্লিং হেইডেন, জিন হেইগেন, লুই ক্যালার্ন, জেমস হুইটমোর এবং একটি ছোট কিন্তু গুরুত্বপূর্ণ চরিত্রে মেরিলিন মনরো। মনরোকে সে সময় কেউ চিনতো না এবং এই সিনেমায় তার উপস্থিতি থাকলেও পোস্টারে তার নাম ছিল না।
সিনেমার কাহিনী আবর্তিত হয় একটি অলংকারের দোকান ডাকাতি এবং সেই ডাকাতির মূল হোতাদের পরিণতি নিয়ে। সিনেমাটি চারটি ক্ষেত্রে অ্যাকাডেমি পুরস্কারের মনোনয়ন পেয়েছিল। ২০০৮ সালে মার্কিন যুক্তরাষ্ট্রের লাইব্রেরি অফ কংগ্রেস সিনেমাটিকে "ন্যাশনাল ফিল্ম রেজিস্ট্রির" অন্তর্ভুক্ত করেছে যেহেতু এটি সাংস্কৃতিক, ঐতিহাসিক ও নৈসর্গ্যিক দৃষ্টিকোণ থেকে সেদেশের খুব গুরুত্বপূর্ণ একটি সিনেমা।
সিনেমাটি প্রথম মুক্তি পাওয়ার পর ভ্যারাইটি পত্রিকা ইতিবাচক রিভিউ প্রকাশ করে বলেছিল যে, সিনেমাটি অপরাধের অধ্যয়ন, এতে আয়রনিক বাস্তবতার ছাপ রয়েছে।
পঞ্চম বাহিনী
যখন কোন গোষ্ঠী,দল কিংবা উপদল কোন সংগঠন কিংবা প্রতিষ্ঠানের অভ্যন্তরে থেকে গোপনে প্রতিষ্ঠান বিরোধী কার্যক্রম পরিচালনা করে তখন সেই গোষ্ঠী,দল কিংবা উপদল কে পঞ্চম বাহিনী বলা হয়।
স্পেনের একজন জাতীয়তাবাদী জেনারেল, এমিলিও মোলা ১৯৩৬ সালে এক রেডিও ভাষনে এই বিভাষাটি প্রথম ব্যবহার করেন। স্পেনে তখন রিপাবলিক ও জাতীয়তাবাদীদের মধ্যে গৃহযুদ্ধ(১৯৩৬-৩৯) চলছিল।১৯৩৬ সালে যখন এমিলিও মোলার নেতৃত্বে জাতীয়তাবাদী সৈনিকরা মাদ্রিদ অভিমুখে অগ্রসর হয় তখন তিনি এক রেডিও ভাষণে ঘোষণা করেন, তাঁদের চারটি সৈন্য বাহিনী মাদ্রিদের দিকে এগুচ্ছে এবং 'পঞ্চম বাহিনী' মাদ্রিদের অভ্যন্তরে থেকেই রিপাবলিকান সরকারের বিরুদ্ধে কাজ করছে। মাদ্রিদে যখন বোমা বর্ষন চলছিল তখন আর্নেস্ত হেমিংওয়ে তাঁর জীবনের একমাত্র নাটকটি রচনা করেন। তিনি এই নাটকের শিরোনামে 'পঞ্চম কলাম' বিভাষাটি ব্যবহার করেন। ১৯৩৮ সালে প্রকাশিত তাঁর "পঞ্চম বাহিনী ও প্রথম উনপঞ্চাশ গল্প" বইয়ে নাটকটি অন্তর্ভুক্ত হয়।
গৃহযুদ্ধের শুরুর দিকেই রিপাবলিকান সরকার পুলিশ,সেনাবাহিনী ও মাদ্রিদের রক্ষনশীল মধ্যবিত্ত সমাজে জাতীয়তাবাদীদের প্রতি সন্দেহভাজন সহানুভূতিশীলদের বিরুদ্ধে 'শুদ্ধি অভুযান' চালায়। একারণে সন্দেহভাজন পঞ্চম বাহিনী খুব একটা কার্যকর হয় নি। তীব্র আক্রমণের মুখেও ১৯৩৯ সালের আগে মাদ্রিদের পতন হয় নি। তথাপি, বিভাষাটি চালু হয়ে যায়।
বর্তমানে এই শব্দটির দ্বারা সধারণত এমন বিশ্বাসঘাতকদের বোঝানো হয়ে থাকে,যারা স্বীয় রাষ্ট্রের বিরুদ্ধে রাষ্ট্রের শত্রুদের স্বার্থে কাজ করে।
নীলগাই
নীলগাই (দ্বিপদ নাম: "Bocephalus tragocamelus") () ভারতীয় উপমহাদেশে অ্যান্টিলোপ জাতীয় প্রাণীর মধ্যে সবচেয়ে বৃহদাকৃতি। পুরুষ অ্যান্টিলোপ নীলগাও নামেও পরিচিত।
ভারতের অধিকাংশ অঞ্চলেই নীলগাই দেখা যায়। পশ্চিমবঙ্গ, আসাম, মালাবার উপকূল ও বঙ্গোপসাগর সংলগ্ন অঞ্চলগুলো বাদে উত্তরে হিমালয়ের পাদদেশ থেকে দক্ষিণে কর্ণাটক প্রদেশ পর্যন্ত এদের দেখা মেলে। এছাড়া পাকিস্তান ও নেপালের ভারতীয় সীমান্তবর্তী এলাকায় নীলগাই দেখা যায়। চীনেও নীলগাই রয়েছে বলে জানা যায়। ১৯৫০ এর পূর্ব পর্যন্ত বাংলাদেশে নীলগাই দেখা গেলেও বর্তমানে তা বিলুপ্ত। যুক্তরাষ্ট্রের টেক্সাস অঙ্গরাজ্যে নীলগাই অবমুক্ত করা হয়েছে।
নীলগাই এমনিতে সুন্দর, তবে দেখতে অনেকটা বিদঘুটে চেহারার ঘোড়ার মত। দেহের পেছনের দিক কাঁধ থেকে নীচু। কারণ সামনের পা পেছনের পা থেকে লম্বা। ঘাড়ে বন্য শূকরের কেশরের মত ঘন লোম থাকে। মর্দা নীলগাইয়ের গাত্র বর্ণ গাঢ় ধূসর, প্রায় কালচে রঙের।। অনেক সময় গায়ে নীলচে আভা দেখা যায় বলে এদের নীলগাই নামকরণ। মাদী নীলগাই ও শাবকের গাত্র বর্ণ লালচে বাদামী কিন্তু খুরের উপরের লোম সাদা এবং প্রত্যেক গালে, চোখের নিচে ও পেছনে দুটি সাদা ছোপ থাকে। ঠোঁট, থুতনি, কানের ভেতরের দিক ও লেজের নিচের তলদেশ সাদাটে।
মর্দা নীলগাইয়ের শুধু শিং হয়। শিং দুটি মসৃণ, অনুচ্চ, কৌণিক ও সামনের দিকে ঈষৎ বাঁকানো। শিঙের গোড়া ত্রিকোণাকৃতি হলেও ডগা বৃত্তাকার।
পুরুষ নীলগাইয়ের উচ্চতা সাধারণত ১৩০-১৪০ সেন্টিমিটার (৫২-৫৬ ইঞ্চি)। তবে ১৫০ সেন্টিমিটার (৫৮ ইঞ্চি) পর্যন্তও হতে পারে। মাদী নীলগাই আকারে একটু ছোট হয়। শিঙের দৈর্ঘ্য গড়ে ২০ সেন্টিমিটার (৮ ইঞ্চি), রেকর্ড পরিমাণ দৈর্ঘ্য ২৯.৮ সেন্টিমিটার (১১.৭৫ ইঞ্চি)।
নীলগাই ছোট ছোট পাহাড় আর ঝোপ-জঙ্গলপূর্ণ মাঠে চড়ে বেড়াতে ভালবাসে। ঘন বন এড়িয়ে চলে।
সচরাচর ৪ থেকে ১০ সদস্যের দল নিয়েই নীলগাই ঘুরে বেড়ায়। দলে কখনও ২০ বা তার বেশি সদস্যও থাকতে পারে। শিশু-যুবা-বৃদ্ধ একসঙ্গে থাকে।
নীলগাই গাছেঢাকা উঁচু-নিচু সমতলে বা তৃণভূমিতে যেমন স্বচ্ছন্দে বিচরণ করতে পারে, তেমনি আবার শস্যক্ষেত্রে নেমে ব্যাপক ক্ষতি করতে পটু। সকাল আর বিকেলে খাওয়ার পাট চুকিয়ে দিনের বাকি সময়টা গাছের ছায়ায় বসে কাটায়। মহুয়া গাছের রসালো ফুল এদের দারুণ পছন্দ। পানি ছাড়া এরা দীর্ঘসময় কাটিয়ে দেয়, এমনকি গরমের দিনেও এরা নিয়মিত পানি খায় না।
আত্মরক্ষার প্রধান উপায় দৌড়ে পালানো। দ্রুতগামী ও শক্তিশালী ঘোড়ার পিঠে না চড়ে নীলগাই ধরা প্রায় অসম্ভব।
গন্ডারের মত নীলগাইও একটি নির্দিষ্ট জায়গায় মলত্যাগ করে ঢিবি বানিয়ে ফেলে।
বিভূতিভূষণ বন্দোপাধ্যায় তাঁর আরণ্যক উপন্যাসে বার বার নীলগাইয়ের উল্লেখ করেছেন। বিহারের কড়া গ্রীষ্মের ভয়াবহতা বোঝাতে উপন্যাসের এক জায়গায় তিনি লিখেছেন:
আর্নস্ট লুবিচ
আর্নস্ট লুবিচ (জার্মান ভাষায়: Ernst Lubitsch) (২৯শে জানুয়ারি, ১৮৯২ - ৩০শে নভেম্বর, ১৯৪৭) একজন জার্মান বংশোদ্ভূত মার্কিন চলচ্চিত্র পরিচালক। কমেডি অফ ম্যানারে বিশেষ সিদ্ধির জন্য সে সময় তাকে হলিউডের সবচেয়ে পরিশীলিত ও রুচিশীল পরিচালক বলা হতো। তিনিই এতোই বিখ্যাত হয়েছিলেন যে "লুবিচের স্পর্শ" (লুবিচ টাচ) নামে হলিউডে একটি আলাদা শব্দের প্রচলন হয়ে গিয়েছিল। তার সবগুলোই সিনেমাতেই এই বিশেষ স্পর্শের ছাপ দেখা যেতো। ১৯৪৭ সালে তিনি অনারারি অ্যাকাডেমি অ্যাওয়ার্ড লাভ করেন, এছাড়া তিন বার সেরা পরিচালক হিসেবে অ্যাকাডেমি পুরস্কারের মনোনয়ন পেয়েছিলেন।
লুবিচ ১৮৯২ সালের ২৯শে জানুয়ারি জার্মানির রাজধানী বার্লিনে জন্মগ্রহণ করেন। তার বাবা ছিলেন ধনাঢ্য দর্জি। মাধ্যমিক বিদ্যালয়ে মঞ্চ নাটকে অংশ নিতে গিয়েই তিনি প্রথম নাটকের প্রতি আগ্রহী হন, অবশ্য ১৬ বছর বয়সে স্কুলের পড়াশোনা ছেড়ে দিয়েছিলেন। অভিনয়ের প্রতি নিজের আগ্রহ এবং পরিবারকে আর্থিক সহায়তা উভয়ের তাগিদে তিনি এক সময় দিনের বেলা বাবার দোকানে হিসাব রক্ষণের কাজ করার পাশাপাশি রাতে বিভিন্ন ক্যাবারে ও সঙ্গীত মিলনায়তনে কাজ করতে থাকেন।
রওশন ইজদানী
রওশন ইজদানী (জন্ম: ১৯১৭) প্রখ্যাত কবি ও প্রাবন্ধিক, লোক. সাহিত্যের গবেষক ও সংগ্রাহক। তিনি "মোমেনশাহীর লোক সাহিত্য" ও "পূর্ব পাকিস্তানের লোক সাহিত্য" - এই দুটি মৌলিক গবেষণা গ্রন্থের জন্য সবিশেষ খ্যাত। তাঁর একটি শিশুপাঠ্য পদ্যের বিখ্যাত দুটি চরণ হলো: "সন্ধ্যা ঘনিয়ে এলো বেলা গেল ঐ/কোথায় গেল হাঁসগুলো তৈ তৈ তৈ"।
প্রখ্যাত কবি ও প্রাবন্ধিক, লোকসাহিত্যের গবেষক ও সংগ্রাহক রওশন ইজদানী ১৯১৭ ইং সাল, বাংলা ১৩২৪ সালের ১৫ ফাল্গুন নেত্রকোনা জেলার কেন্দুয়া উপজেলার বিদ্যাবল্লভ গ্রামে জন্মগ্রহন করেন। তাঁর পিতার নাম শেখ আলী কবির। পিতা শেখ আলী কবিরের পেশা ছিলো কবিরাজি চিকিৎসা। ১০ বছর বয়সে পিতার মৃত্যু হলে স্থানীয় ওল্ড স্কিম মাদ্রাসায় রওশন ইজদানীর বিদ্যাশিক্ষার হাতে খড়ি। পরে আশুজিয়া হাইস্কুলে ভর্তি হন রওশন ইজদানী। এ স্কুলে দশম শ্রেণী পর্যন্ত অধ্যায়ন করেন তিনি। ১৮ বছর বয়সে মাতৃ বিয়োগ হওয়ার কারণে তাঁর পড়া লেখাপড়ায় ছেদ পড়ে। মাতৃবিয়োগের পর উদাসীন হয়ে বাউলদের প্রতি ঝুঁকে পড়েন ইজদানী এবং বাউল গান গেয়ে সময় কাটান। এর কিছুকাল পর জুবায়দা আখতার খাতুনকে বিবাহ করে সংসার ধর্মে প্রত্যবর্তন করেন।
প্রথম জীবনে ১৩৪৬ সালে গ্রামের প্রাইমারী স্কুলে শিক্ষকতার মধ্য দিয়ে কর্মজীবনে প্রবেশ করেন ইজদানী। এর কিছুকাল পরে ঋণ সালিসি বোর্ডের কেরানির চাকুরিতে যোগদান করেন। ১৯৪৮ সালে 'দৈনিক আজাদের' রিডিং সেকশনে যোগ দেন তিনি। এর পর ১৯৫৮ সালে ফ্রাঙ্কলিন পাবলিকেশনের প্রুফ রিডার, গ্রেড-১ পদে যোগ দান করেন। ভগ্ন স্বাস্থ্যের জন্য ১৯৫৯ সালে প্রুফ রিডারের চাকুরি ছেড়ে দিয়ে তিনি গ্রামের বাড়িতে প্রত্যাবর্তন করেন এবং সাহিত্য সাধনায় নিজেকে নিয়োজিত করেন।
রওশন ইজদানী মূলতঃ পল্লী কবি হিসেবে খ্যাত। তিনি রসুল (সা.)-এর উপর একটি পুরো কাব্য "খাতামুন নবীঈন" রচনা করেন। তিনি লোকসাহিত্য নিয়ে তিনি অনেক লেখালেখি করেছিলেন। তার গবেষণা গ্রন্থ "মোমেনশাহীর লোক সাহিত্য ও পূর্ব পাকিস্তানের লোক সাহিত্য"।, কবি রওশন ইজদানীর প্রকাশিত গ্রন্থ ২৬টি এবং অপ্রকাশিত গ্রন্থ ১৮টি। পাঠ্য পুস্তক প্রকাশনার সংখ্যা ৬টি। তাঁর উল্লেখযোগ্য গ্রন্থঃ হলো নীল দরিয়া, মরুর কাফেলা, হৃদয় বীণা, ভাঙ্গা বীণা, বজ্রবাণী, ইউসুফ জুলায়খা, মোমেনশাহীর প্রাচীন পল্লী ও সমাজ জীবন ইত্যাদি।
রওশন ইজদানী ‘খাতামুন নাবীঈন’ লিখে ১৯৬০ খ্রীস্টাব্দে সাহিত্য কর্মের জন্য "আদমজী পুরস্কার" লাভ করেছিলেন।
পরমাণুত্ব
পরমাণুবাদ (ইংরেজি: Atomism, গ্রিক: Atomos অর্থাৎ কর্তন-অযোগ্য) একটি প্রাকৃতিক দর্শন যার ধারণা বেশ কয়েকটি প্রাচীন দর্শন স্কুলে গড়ে উঠেছিল। পরমাণুবাদীরা বলতেন প্রাকৃতিক বিশ্ব দুটি মৌলিক অংশ নিয়ে গঠিত: অবিভাজ্য পরমাণু এবং শূন্যস্থান।
প্রাচীন গ্রিসের বেশ কয়েকজন গুরুত্বপূর্ণ তাত্ত্বিক পরমাণুবাদে বিশ্বাস করতেন। সে সময় Leucippus, দেমোক্রিতুস, এপিকুরোস এবং লুক্রেশিয়ুস এর মত দার্শনিকরা একটি পদ্ধতিগত ও পরিপূর্ণ প্রাকৃতিক দর্শন গড়ে তুলতে চেষ্টা করেছিলেন যা অনুসারে অসীম শূন্যতার মাঝে এক অবিভাজ্য পরমাণুর সাথে আরেক পরমাণুর সংঘর্ষের ফলেই মহাবিশ্বের সকল কিছুর উৎপত্তি ঘটেছে।
এরিস্টটলের মতে পরমাণু অখণ্ডনীয়, ধ্বংসহীন, অপরিবর্তনীয় এবং তাদের অসংখ্য আকার ও আকৃতি রয়েছে। তারা শূন্যের মধ্যে দিয়ে চলমান থাকে এবং মাঝেমধ্যে অন্য সব পরমাণুর সাথে ধাক্কা খেয়ে বা মিলিত হয়ে গুচ্ছ তৈরি করে। বিভিন্ন আকার, আকৃতি, বিন্যাস ও অবস্থানের এসব গুচ্ছের মাধ্যমেই মহাবিশ্বের সব বড় বড় বস্তু গঠিত হয়।
ডানা স্টুয়ার্ট স্কট
ডানা স্টুয়ার্ট স্কট (জন্ম: ১১ নভেম্বর, ১৯৩২) কার্নেগী মেলন ইউনিভার্সিটির কম্পিউটার বিজ্ঞান, দর্শন ও গাণিতিক যুক্তির হিলম্যান ইউনিভার্সিটি প্রফেসর।
ডক্টরেট ডিগ্রি অর্জন করার পর স্কট শিকাগো বিশ্ববিদ্যালয় এ যোগদান করেন। ইউনিভার্সিটি অব ক্যালিফোর্নিয়া, বার্কলে, ১৯৬০-১৯৬৩
স্কট গণিতের সহযোগী অধ্যাপক হিসেবে যোগদান করেন।
মাইকেল র‍্যাবিন
মাইকেল র‍্যাবিন (জন্ম: ১ সেপ্টেম্বর, ১৯৩১) একজন টুরিং পুরস্কার বিজয়ী কম্পিউটার বিজ্ঞানী।
র‍্যাবিন ১৯৩১ সালে জার্মানীতে জন্মগ্রহণ করেন। র‍্যাবিন ১৯৫৬ সালে প্রিন্সটন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৭৫ সালে ম্যাসাচুসেট্‌স ইনস্টিটিউট অফ টেকনোলজিতে ভিজিটিং অধ্যাপক হিসেবে কাজ করেন।
রবার্ট বব ফ্লয়েড
রবার্ট বব ফ্লয়েড একজন বিখ্যাত কম্পিউটার বিজ্ঞানী।
ফ্লয়েড ১৯৫৩ সালে শিকাগো বিশ্ববিদ্যালয় থেকে লিবারেল আর্টস এ এবং ১৯৫৮ সালে পদার্থবিজ্ঞানে ব্যাচেলর ডিগ্রি অর্জন করেন।
তিনি ২৭ বছর বয়সে কার্নেগী মেলন ইউনিভার্সিটিতে সহযোগী অধ্যাপক পদে নিয়োগ পান এবং ছয় বছর পর স্ট্যানফোর্ড বিশ্ববিদ্যালয় এ পূর্ণ অধ্যাপক পদে নিযুক্ত হন।
হোমো এরগ্যাস্টার
হোমো এরগ্যাস্টার () হোমো গণের একটি বিলুপ্ত ক্রমপ্রজাতি (ক্রোনোস্পিসিস); যার সদস্যরা প্লাইস্টোসিন যুগের শুরুর দিকে অর্থাৎ আনুমানিক ১৮ থেকে ১৩ লক্ষ বছর পূর্ব পর্যন্ত আফ্রিকার পূর্ব ও দক্ষিণাঞ্চলে বাস করতো। এটি হোমো গণের প্রাচীনতম সদস্যদের একটি। এই প্রজাতির সদস্যদেরকে এরগ্যাস্ট নামে ডাকা হয়। "হোমো এরগ্যাস্টারকে" কেও কেও "হোমো ইরেক্টাসের" পূর্বপুরুষ মনে করেন আবার কেও কেও হোমো ইরেক্টাস ও হোমো এরগ্যাস্টারকে একই প্রজাতির সদস্য বলে মনে করেন।
কিছু প্রত্ননৃতত্ত্ববিদ মনে করেন "হোমো এরগ্যাস্টার"; "হোমো ইরেক্টাসেরই" প্রকরণ। আবার কেও কেও "হোমো এরগ্যাস্টার"কে সরাসরি "হোমো ইরেক্টাস" এর পূর্বপুরুষ বলে মনে করেন।
এই প্রজাতির দ্বিপদী নামটি প্রস্তাব করেছিলেন কলিন গ্রোভস এবং মাজাক , ১৯৭৫ সালে। এরগ্যাস্টার শব্দটি চয়ন করা হয়েছে গ্রিক শব্দ ἐργαστήρ থেকে যার অর্থ "শ্রমিক" বা ওয়ার্কম্যান। এরগ্যাস্টরা ছোট হলেও বেশ উন্নত পাথরের প্রযুক্তি উদ্ভাবন করতে পেরেছিল বলেই তাদের শ্রমকে গুরুত্ব দিতে এমন নাম রাখা হয়েছিল। তাদের এই প্রযুক্তিকে একিউলিয়ান প্রযুক্তিও বলা হয়।
সালমা আক্তার
সালমা আক্তার (জন্মঃ ১ জানুয়ারি ১৯৯১) হলেন একজন বাংলাদেশী সঙ্গীত শিল্পী। তিনি বাংলাদেশী টেলিভিশন চ্যানেল এনটিভিতে প্রচারিত সঙ্গীত বিষয়ক প্রতিযোগীতা 'ক্লোজআপ - তোমাকেই খুঁজছে বাংলাদেশ'-এর দ্বিতীয় সিরিজের বিজয়ী। সালমা বাংলাদেশের ঐতিহ্যগত লোক গীতি গাইতে পছন্দ করেন।
সালমা আক্তার প্রতিযোগীদের মধ্যে ছিলেন সবচেয়ে কনিষ্ঠ। তিনি ছিলেন একজন সাধারণ পরিবারের সাধারণ মেয়ে। তিনি কুষ্টিয়ার একটি ছোট্ট গ্রামে বেড়ে উঠে। সাধারণভাবে তিনি ফকির লালন শাহের গান গাইতে পছন্দ করেন। তাঁর গান নিয়ে আনুষ্ঠানিক কোনো শিক্ষা ছিল না। সালমা লালন শাহকে তার অনুপ্রেরণা হিসেবে নিয়েছিলেন। তার বাবা তাদের পরিবারের প্রধান উপার্জনকারী ব্যক্তি।
"সে ছিল আসলেই একজন প্রাকৃতিক গায়িকা। আমি সব সময় তার কন্ঠে বাংলাদেশের গন্ধ পাই। আমি কিছুতেই অবাক হইনি তার প্রথম পুরস্কার পর", বললেন আহমেদ ইমতিয়াজ বুলবুল, যিনি ছিলেন ক্লোজআপ১ প্রতিযোগিতার একজন বিচারক।
ফ্রান্সিস এলিজাবেথ অ্যালেন
ফ্রান্সিস এলিজাবেথ অ্যালেন (জন্ম: ৪আগস্ট, ১৯৩২) একজন মার্কিন কম্পিউটার বিজ্ঞানী। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৬ সালের এসিএম প্রদত্ত টুরিং পুরস্কার পান।
অ্যালেন ১৯৫৪ সালে স্টেট ইউনিভার্সিটি অব নিউ ইয়র্ক অ্যাট আলবেনী থেকে গণিতে বিএসসি ডিগ্রি অর্জন করেন। তিনি ১৯৫৭ সালে মিশিগান বিশ্ববিদ্যালয় থেকে গণিতে এমএসসি ডিগ্রি অর্জন করেন। তিনি ১৯৫৭ সালে আইবিএমে যোগদান করেন।
সপ্তশৃঙ্গ
সপ্তশৃঙ্গ হলো পৃথিবীর সাতটি মহাদেশের সাতটি উচ্চতম পর্বতের সম্মিলিত নাম। সাতটি মহাদেশের সাতটি উচ্চতম পর্বতে প্রথম মানব হিসেবে পা রাখেন ১৯৮৫ সালে রিচার্ড ব্যাস।
সপ্তশৃঙ্গ বা The Seven Summits বলতে সাতটি মহাদেশের উচ্চতম সাতটি পর্বতকে বোঝানো হয়।
অস্ট্রেলিয়াতে অবস্থিত উচ্চতম পর্বতের নাম "মাউন্ট কোসিউজকো"যার উচ্চতা সমুদ্র পৃষ্ট থেকে। যদিও অস্ট্রেলিয়া মহাদেশের উচ্চতম পর্বত "পানকাক জায়া", যা সমুদ্র পৃষ্ট থেকে উচ্চতায় অবস্থিত। অনেকে দাবি করে থাকেন "মাউন্ট উইলহেম" উচ্চতা: ওশেনিয়া অঞ্চলের উচ্চতম পর্বত।.
"মাউন্ট এলব্রাস"' উচ্চতা:, কে ইউরোপের উচ্চতম পর্বত বলা হয়। কিন্তু এশিয়া ও ইউরোপের মাঝখানে অবস্থান করায় এর অবস্থান কিছুটা বির্তকিত। "Mont Blanc" উচ্চতা:, বর্তমানে স্বীকৃত ইউরোপের উচ্চতম পর্বত।
সপ্তশৃঙ্গ ধারনাটি প্রথম প্রবর্তন করেন রিচার্ড ব্যাস।
*Territory claimed by Chile. However, most nations do not recognize Antarctic territorial claims.
রিচার্ড ব্যাস, একজন ব্যবসায়ী ও শৌখিন পর্বতারোহী ১৯৮৫ সালে প্রথম বারের মত সপ্তশৃঙ্গ জয় করেন। পরবর্তীতে রেইনহোর্ড মেসনার ১৯৮৬ সালে সপ্তশৃঙ্গ জয় করেন। ২০১০ সাল নাগাদ সর্বমোট ২৭৫জন পর্বতারোহী সপ্তশৃঙ্গ জয় করেছেন বলে জানা যায়। ২০০২ সালে সুজান এরসলার ও তার স্বামী ফিল প্রথম বারের মত স্বামী স্ত্রী হিসেবে সপ্তশৃঙ্গ জয় করেন। রেইনহোল্ড মেসনার প্রথম অক্সিজেন সিলিন্ডার ছাড়া সপ্তশৃঙ্গ জয় করেন। ২০০২ থেকে ২০০৭ সালের মধ্যে অস্ট্রিয় পর্বতারোহী ক্রিশ্চিয়ান স্ট্যাংগল একাকী কোন প্রকার অক্সিজেন সিলিন্ডার ছাড়া সপ্তশৃঙ্গ জয় করেন।
বেলায়েত হোসেন
বেলায়েত হোসেন (জন্ম: - মৃত্যু: নভেম্বর ১৪, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
শহীদ বেলায়েত হোসেনের বাড়ি চট্টগ্রাম জেলার সন্দ্বীপ উপজেলার গাছুয়া গ্রামে। তাঁর বাবার নাম মাজেদ মিয়া ও মায়ের বিবি মরিয়ম। তাঁর স্ত্রীর নাম তফসিলা বেগম। তাঁর এক ছেলে, এক মেয়ে।
বেলায়েত হোসেন চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। মার্চ মাসের শুরু থেকে তিনি ছিলেন ব্রাহ্মণবাড়িয়ায়। মুক্তিযুদ্ধ শুরু হলে বিদ্রোহ করে যুদ্ধে যোগ দেওয়ার ব্যাপারে তিনি গুরুত্বপূর্ণ ভূমিকা পালন করেন। প্রতিরোধযুদ্ধ শেষে যুদ্ধ করেন ২ নম্বর সেক্টরের সালদা নদী সাব-সেক্টরে।
১৯৭১ সালের ১৪ নভেম্বর ব্রাহ্মণবাড়িয়া জেলার কসবা উপজেলার অন্তর্গত সালদা নদীর বেশির ভাগা এলাকা দখল করে নেন। এর আগে ১২ নভেম্বর রাতে ২ নম্বর সেক্টরের সালদা নদী সাব-সেক্টরের মুক্তিযোদ্ধারা কয়েকটি দলে বিভক্ত হয়ে পাকিস্তান সেনাবাহিনীর প্রতিরক্ষা অবস্থানে আক্রমণ চালান। ১৪ নভেম্বর তখন বেলা একটার মতো হবে। পাকিস্তানি সেনাদের একটি শক্তিশালী দল সালদা নদী পুনর্দখলের জন্য মনোয়ারা গ্রামের পশ্চিম দিকে গোডাউন এলাকা হয়ে এগিয়ে আসতে থাকে। ওই এলাকায় বেলায়েত হোসেন ছিলেন তাঁর দল নিয়ে। অগ্রসরমাণ পাকিস্তানি সেনাদের ওপর তিনি আক্রমণ চালান। প্রচণ্ড আক্রমণে পাকিস্তানি সেনারা বিপর্যস্ত হয়ে পড়ে। কিছুক্ষণ পর তারা পালাতে থাকে। তখন বেলায়েত হোসেন সহযোদ্ধাদের নিয়ে তাদের ধাওয়া করেন। এ যুদ্ধে কয়েকটি দলের মধ্যে একটি দলের নেতৃত্বে ছিলেন তিনি। যুদ্ধে তিনি অসাধারণ বীরত্ব প্রদর্শন করেন। তুমুল যুদ্ধের পর পাকিস্তানি সেনারা পালিয়ে যেতে থাকল। বেলায়েত হোসেন সহযোদ্ধাদের নিয়ে তাদের ধাওয়া করলেন। ভীতসন্ত্রস্ত সেনারা তখন পেছন ফিরে গুলি করতে করতে পিছিয়ে যেতে শুরু করল। বেলায়েত হোসেন দমে গেলেন না। তাঁর ইচ্ছা দু-একজন শত্রু সেনাকে জীবিত ধরার। সাহস ও ক্ষিপ্রতার সঙ্গে এগোতে থাকলেন। কিন্তু তাঁর আকাঙ্ক্ষা পূর্ণ হলো না। শত্রু সেনাদের ছোড়া একটি গুলি এসে লাগল তাঁর মাথায়। মাটিতে লুটিয়ে পড়লেন তিনি। কিছুক্ষণ পর নিভে গেল তাঁর জীবনপ্রদীপ।
ক্রমপ্রজাতি
ক্রমপ্রজাতি (ইংরেজি ভাষায়: Chronospecies) বলতে এমন ধরণের প্রজাতি বোঝায় যারা একটি পূর্বতন প্রজাতি থেকে ক্রমান্বয়িক পরিবর্তনের মাধ্যমে উৎপত্তি লাভ করেছে। সাধারণ বিবর্তনীয় প্রজাতির ক্ষেত্রে দেখা যায়, একটি প্রজাতি বিবর্তনের মাধ্যমে একাধিক প্রজাতির জন্ম দেয় এবং পূর্বপুরুষ প্রজাতিটি বিলুপ্ত হয়ে যায়। এক্ষেত্রে পূর্বপুরুষকে একটি আলাদা প্রজাতি এবং উত্তরপুরুষদেরকে আলাদা আলাদা প্রজাতি হিসেবে বিবেচনা করা হয়। কিন্তু ক্রমপ্রজাতির ক্ষেত্রে পূর্বপুরুষ এবং উত্তরপুরুষকে একই বিবর্তনীয় প্রজাতির অন্তর্ভুক্ত করা যেতে পারে। অবশ্য যদি দুটি প্রজাতির সম্পর্ক পুরোপুরি প্রতিষ্ঠিত করা না যায় তাহলে দুটোকে আলাদা প্রজাতিও বলা যায়। তবে সবচেয়ে বড় বৈশিষ্ট্য হচ্ছে, ক্রমপ্রজাতির পূর্বপুরুষকে বিলুপ্ত ধরা হয় না, কারণ উত্তরপুরুষের মাধ্যমেই সে জীবিত থাকে, খুব বেশি হলে পূর্বপুরুষটিকে ছদ্ম-বিলুপ্ত বলা যায়।
বিবর্তনীয় প্রজাতির ক্ষেত্রে একটি পূর্বপুরুষ থেকে একাধিক সমসাময়িক প্রজাতির জন্ম হতে পারে, কিন্তু ক্রমপ্রজাতির বড় বৈশিষ্ট্য হচ্ছে পূর্বপুরুষ থেকে ক্রম-বিবর্তনের যেকোন সময়ে কেবল একটি প্রজাতিই অস্তিত্বশীল থাকে। অনেক দিন ধরে বিবর্তনের পর পূর্বপুরুষ এবং উত্তরপুরুষ আলাদা প্রজাতি হয়ে যেতে পারে কিন্তু একটি নির্দিষ্ট সময়ে প্রজাতির সংখ্যা কেবল একটি।
এর সাথে সম্পর্কিত আরও কিছু শব্দ আছে। যেমন জীবাশ্ম-প্রজাতি (paleospecies) বলতে এমন প্রজাতিকে বোঝায় যারা বিলুপ্ত হয়ে গেছে এবং কেবল জীবাশ্মের মাধ্যমে তাদের সম্পর্কে জানা যায়।
ক্রমপ্রজাতির ধারণা বিবর্তনের ফাইলেটিক গ্র্যাজুয়ালিজম মডেলের সাথে সম্পর্কিত এবং বিপুল পরিমাণ জীবাশ্ম আবিষ্কারের উপর নির্ভর করে। বাহ্যিক বৈশিষ্ট্য যেহেতু অণেক দিনের ব্যবধানে ধিরে ধিরে পরিবর্তিত হয় সেহেতু অনেক সময়ের ব্যবধানে অস্তিত্বশীল দুটি প্রজাতিকে মধ্যবর্তী বেশ কিছু জীবাশ্ম-প্রজাতি দিয়ে সম্পর্কিত করা যেতে পারে।
আর্নেস্ট অ্যালেন এমারসন
আর্নেস্ট অ্যালেন এমারসন একজন কম্পিউটার বিজ্ঞানী এবং ইউনিভার্সিটি অব টেক্সাস অ্যাট অস্টিন এর একজন অধ্যাপক। তিনি ২০০৭ সালে টুরিং পুরস্কার লাভ করেন।
তিনি ১৯৭৬ সালে ইউনিভার্সিটি অব টেক্সাস অ্যাট অস্টিন থেকে গণিতে বিএসসি ডিগ্রি লাভ করেন এবং ১৯৮১ সালে হার্ভার্ড বিশ্ববিদ্যালয় থেকে ফলিত গণিতে ডক্টরেট ডিগ্রি অর্জন করেন।
মুহিন
মুহিন বাংলাদেশের একজন গায়ক। সে ২০০৬ সালের মিউজিক্যাল অনুষ্টান ক্লোজআপ১- তোমাকেই খোজছে বাংলাদেশ এ দ্বিতীয় অবস্থানে বিজয়ী হয়েছিল। সালমা আক্তার হয়েছিল প্রথম। তার গান গাওয়ার স্টাইল হিসেবে তিনি আধুনিক বাংলাকে বেছে নিয়েছেন। সে সংগীতা এর সাথে চুক্তি বদ্ধ হয়েছিল। পরে সংগীতার ব্যানারে তার প্রথম এলবাম মুক্তি পেয়েছিল "তোমার জন্য", ২০০৮ সালে।
বারবারা লিসকভ
বারবারা জেন লিসকভ (জন্ম: ৭ নভেম্বর, ১৯৩৯) একজন কম্পিউটার বিজ্ঞানী ও ম্যাসাচুসেট্‌স ইনস্টিটিউট অফ টেকনোলজির ইলেক্ট্রিক্যাল ইঞ্জিনিয়ারিং এন্ড কম্পিউটার সায়েন্সের ফোর্ড অধ্যাপক। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৮ সালের এসিএম প্রদত্ত টুরিং পুরস্কার পান।
লিসকভ ১৯৬১ সালে ইউনিভার্সিটি অব ক্যালিফোর্নিয়া, বার্কলে থেকে গণিতে বিএ ডিগ্রি অর্জন করেন। তিনি ১৯৬৮ সালে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে ডক্টরেট ডিগ্রি অর্জন করেন।
নবম শ্রেণীর মৌল
পর্যায় সারণীর চতুর্থ শ্রেণীর মৌলগুলো হল কোবাল্ট (Co), রোডিয়াম (Rh), ইরিডিয়াম(Ir), ও মিটনেরিয়াম (Mt)। এই মৌলগুলো ডি-ব্লক মৌল বলা হয়।
মিনার মাহমুদ
মিনার মাহমুদ (জন্ম: ১০ মার্চ, ১৯৫৯ - মৃত্যু:২৯ মার্চ, ২০১২) একজন বাঙ্গালী সাংবাদিক যিনি ১৯৮০-এর দশকে তাঁর সামরিক শাসন বিরোধী ভূমিকার জন্য বিশেষ খ্যাতি লাভ করেন। তিনি ছিলেন সাপ্তাহিক বিচিন্তা পত্রিকার প্রকাশক ও সম্পাদক। ১৯৮০-এর দশকে সামরিক শাসক রাষ্ট্রপতি এরশাদের রাজত্বের বিরূদ্ধে তিনি সাহসী ভূমিকা রাখেন। ব্যক্তিগত জীবনে তিনি কবি তসলিমা নাসরিন-এর সঙ্গে বিবাহবন্ধনে আবদ্ধ হন। তিনি ছিলেন তসলিমার তৃতীয় স্বামী। ২০১১ খ্রিস্টাব্দে তিনি দীর্ঘ প্রবাস জীবনের পর বাংলাদেশে প্রত্যাবর্তন করেন এবং দৈনিক আমাদের সময় পত্রিকায় কিছু কাল লেখালিখি করেন। এছাড়া তিনি সাপ্তাহিক বিচিন্তা পুনঃপ্রকাশ করেন যদিও কয়েকটি সংখ্যারর পর এটি আর প্রকাশ করা তাঁর পক্ষে সম্ভব হয় নি। ২০১২ খ্রিস্টাব্দের ২৯ মার্চ তারিখে তিনি আত্মহননের পথে পৃথিবী থেকে বিদায় নেন।
তাঁর পিতৃপ্রদত্ত নাম মোহাম্মদ আলী মিনার। নামের শেষাংশ 'মিনার' আসলে তাঁর ডাকনাম। বাড়ী ফরিদপুর-এ। ১৯৭৮ খ্রিস্টাব্দে তিনি ঢাকা বিশ্ববিদ্যালয়ে সমাজবিজ্ঞান বিভাগে ভর্তি হন এবং ১৯৮২ খ্রিস্টাব্দে বিএসএস (সম্মান) এবং ১৯৮৩ খ্রিস্টাব্দে এমএসএস ডিগ্রী লাভ করেন।
ছাত্র জীবনে তিনি লেখালিখি শুরু করেন। ঢাকা বিশ্ববিদ্যালয়ে অধ্যয়ন কালে তিনি সাংবাদিকতা শুরু করেন। ১৯৮৭ খ্রিস্টাব্দে তিনি বিচিন্তা নামে একটি সাপ্তাহিক পত্রিকা প্রকাশ করেন। অকপটে সামরিক শাসন বিরোধী বক্তব্য প্রকাশের জন্য তাকেঁ ১৯৮৮ খ্রিস্টাব্দে গ্রেপ্তার করা হয়। সামরিক শাসক পত্রিকাটি বন্ধ করে দেয়। ১৯৯১ খ্রিস্টাব্দে বাংলাদেশ জাতীয়তাবাদী দল ক্ষমতায় এলে তিনি পুনরায় সপ্তাহিক বিচিন্তা প্রকাশ করেন। কিন্তু কিছু দিন পর পত্রিকাটি বন্ধ করে দিয়ে তিনি মার্কিন যুক্তরাষ্ট্রে পাড়ি জমান। এরপর দীর্ঘকাল আর তিনি দেশে প্রত্যাবর্তন করেন নি। ২০০৯-এ দেশে প্রত্যাবর্তনের পর তিনি বিভিন্ন পত্র-পত্রিকায় কাজ করার চেষ্টা করেন।এছাড়া বিচিন্তা পুনঃ প্রকাশ করেন। এবছরের শুরুতে তিনি শান্তা মারিয়াম বিশ্ববিদ্যালয়ে অধ্যাপনার প্রস্তাব গ্রহণ করেন। বলা হয়েছে বাংলাদেশে সাপ্তাহিক রাজনৈতিক পত্রিকায় রিপোর্টিং ভিত্তিক বিদ্রোহীধারার আধুনিকতার প্রবর্তক ছিলেন মিনার মাহমুদ। মৃত্যুর অল্প কিছুদিন আগে তিনি "আজকের প্রত্যাশা" নামক একটি দৈনিক পত্রিকার কার্যনির্বাহী সম্পাদকের দায়িত্ব পালন করছিলেন।
বলা হয়েছে "বিচিন্তা" ছিল দুই মলাটের ভিতর নিষিদ্ধ বারুদ।
২০১২ খ্রিস্টাব্দের ২৯ মার্চ্চ তারিখে দিবাগত রাত্রে তিনি আত্মহত্যা করেন। তিনি গভীর বিষাদে আক্রান্ত ছিলেন। দীর্ঘ মার্কিন প্রবাস শেষে দেশে প্রত্যাবর্তনের পর জাগতিক অসফলতা তাকে গভীরভাবে হতাশগ্রস্ত করেছিল। মৃত্যুর ঠিক আগে তিনি স্বীয় স্ত্রীকে সম্বোধিত কাছে স্বীকারোক্তিমূলক একটি চিঠি রচনা করেন। তারপর অনেকগুলো ঘুমের বড়ি খেয়ে ফেলেন। এতেই তাঁর মৃত্যু হয়।
সাঁ-রেমি-দ্য-প্রোভঁস
সাঁ-রেমি-দ্য-প্রোভঁস () হল বুশ-দ্যু-রোনে ফ্রান্সের একটি বিভাগ। এটি প্রোভঁস-আল্প-কোত দাজ্যুর অঞ্চলে অবস্থিত এবং সেন্ট-রেমি-দে-প্রোভিন্স হল আলপিল্লেসের ছোট একটি রাজধানী। এটি ৩০শে জানুয়ারি, ২০০৭ সালের অধ্যাদেশ অনুসারে, একে আলপিল্লেসের আঞ্চলিক ন্যাচারাল পার্কে অন্তভূক্ত করা হয়। ওয়াইন ও পর্যটন শহর, যার একটি গুরুত্বপূর্ণ নির্মিত ঐতিহ্য রয়েছে।
প্রাক-ঐতিহাসিক যুগ থেকে সেন্ট-রেমিতে মানুষ বসবাস করে আচ্ছে। এটি প্রমাণ করে ওটেলো গুহাতে পাওয়া অঙ্কিত ছবিসমূহ যাকে প্রত্নতত্ত্ববিদরা "ওনি গুহা" বলে। অঙ্কিত ছবিসমূহের সময় হবে নবপ্রস্তর যুগীয় এবং ব্রোঞ্জ যুগীয়। ছবিসমূহ নরত্বারোপমূলক এবং জ্যামিতিক চিহ্নসমূহ দ্বারা গঠিত। সাইটির গুহার সাথে রোমানিয়ান যুগ সর্ম্পকিত রয়েছে। সেখানে তামার একটি ছুরি পাওয়া গিয়েছে। গুহাতে পাওয়া অঙ্কিত ছবিসমূহ ছাড়াও সেন্ট-রেমি-দে-প্রোভিন্সেতে, বালদুয়া গুহার দেওয়ালে সৈনিকদের হেলমেট পাওয়া গিয়েছে। অঙ্কিত ছবিসমূহের সময় হবে খুব সাম্প্রতিক, যা অনুমান করা হচ্ছে লৌহ যুগীয়। লৌহ যুগের (খ্রিস্টপূর্ব VII - VI শতাব্দী) দ্বিতীয় অংশের জনসংখ্যা ছিল যাযাবর, ঠিক তখন থেকেই তারা নির্মাণ কাজ শুরু করে। তারা ঘর-বাড়িসহ এবং রাস্তা তৈরি করে গ্রামের মত গঠিত করে।
মধ্যযুগীয় সময়ে, সেন্ট-রেমি ছিল কারোলিনজীয় রাজবংশের অধীনে, সেন্ট-রেমির অ্যাবের মালিকানাধীন অঞ্চল। "সেন্ট-আঁদ্রে ভিলনোভ লেস আভিঞোর অ্যাবে" ছিল একজন গুরুত্বপূর্ণ ধনী, যার XII শতকের শেষের দিকে একই সময়ে অন্যূন ছয়টি গির্জা মালিক ছিলেন। সেগুলো হল : X শতাব্দীর শেষের দিকে সেন্ট জন চার্চ; X থেকে XIII শতাব্দীর শেষের দিকে সেন্ট-পল-দে-মাউসোল, সেন্ট পিটার (বর্তমানে বিলুপ্ত); সানকটি কুইরিচি গির্জা; প্রখ্যাত সানকটি পেদানিচিসের সিরিচি; সেন্ট ক্লাগ এবং সেন্ট মেরি ও সেন্ট স্টিফেনের গির্জা, স্থানটির নাম নোত্রে-ডেম-দে-লাভাল। শুধুমাত্র দ্বাদশ শতকের পরে নোত্রে-ডেম দে রোমানিন গির্জাকে বলা হতো "পেদানিচিস সানকটাএ মেরিএ"।
ইভো আন্দ্রিচ
ইভান "ইভো" আন্দ্রিচ (৯ অক্টোবর, ১৮৯২- ১৩ মার্চ, ১৯৭৫) সাহিত্যে নোবেল পুরস্কার বিজয়ী যুগোস্লাভীয় ঔপন্যাসিক ও ছোটগল্প লেখক। তার অধিকাংশ রচনার পটভূমি আর উৎস হচ্ছে বসনিয়া ও বসনিয়ায় তার অভিজ্ঞতা। ১৯৬১ সালে সাহিত্যে নোবেল পুরস্কার লাভ করেন।
ইভো আন্দ্রিচ বসনিয়ার (তৎকালীন অস্ট্রো-হাঙ্গেরীয় সাম্রাজ্যের অন্তর্গত) ট্রাভনিক শহরের কাছে ডলিক গ্রামে ১৮৯২ সালের ৯ অক্টোবর এক ক্রোট পরিবারে জন্মগ্রহণ করেন। তার নাম পিতৃপ্রদত্ত নাম ইভান হলেও তিনি "ইভো" নামে পরিচিত হন। আন্দ্রিচের বয়স যখন দুই, তখন তার বাবা আন্তুন মৃত্যুবরণ করেন। দারিদ্রের কারণে আন্দ্রিচের মা কাতারিনা আন্দ্রিচকে তার মায়ের কাছে, পূর্ব বসনিয়ার এক শহরে পাঠিয়ে দেন। শহরটি দ্রিনা নদীর তীরে অবস্থিত। এই দ্রিনা নদী, তার উপর অবস্থিত ষোড়শ শতাব্দীর একটি সেতু আর তার আশেপাশের মানুষের জীবনকাহিনী অবলম্বনেই ইভো আন্দ্রিচ তার কালজয়ী উপন্যাস, "দ্য ব্রিজ অন দ্য দ্রিনা" রচনা করেন।
ইভো আন্দ্রিচ জাগরেব, ভিয়েনা ও ক্রাকোউ বিশ্ববিদ্যালয়ে দর্শন বিষয়ে অধ্যয়ন শুরু করেন। এসময় তিনি জাতীয়তাবাদী আন্দোলনের সঙ্গে জড়িয়ে পড়েন, যে আন্দোলনের সবচেয়ে মুখ্য আর উল্লেখযোগ্য ঘটনা ছিল আর্চডিউক ফ্রানৎস ফার্দিনান্দের হত্যা। প্রথম বিশ্বযুদ্ধের পর তাকে তিন বছর কারাবাসে থাকতে হয়েছিল। তার কর্মজীবন শুরু হয় যুগোস্লাভ কূটনীতিক হিসেবে, এবং ১৯৩৯ সালে তিনি বার্লিনে রাষ্ট্রদূত পদেও উন্নীত হন।
দ্বিতীয় বিশ্বযুদ্ধকালীন সময়ে আন্দ্রিচ বেলগ্রেডে থাকা শুরু করেন। বেলগ্রেডেই ১৯৪৫ সালের মধ্যে তিনি তার বিখ্যাত উপন্যাসগুলো রচনা করেন।
বেলগ্রেডে অবস্থানকালেই, ১৯৬১ সালে তার " মহাকাব্যিক ক্ষমতা, যার সাহায্যে তিনি মূল খুঁজে বের করেছেন আর নিজ দেশের ইতিহাস পর্যালোচনা করে বর্ণনা করেছেন মানুষের লক্ষ্য"র জন্য তিনি সাহিত্যে নোবেল পুরস্কারে ভূষিত হন। ১৯৭২ সালে বেলগ্রেড বিশ্ববিদ্যালয় তাকে সম্মানসূচক ডক্টরেট ডিগ্রী প্রদান করে।
১৯৭৫ সালের ১৩ মার্চ বেলগ্রেডে ইভো আন্দ্রিচ মৃত্যুবরণ করেন। তাকে বেলগ্রেডেই সমাহিত করা হয়।
প্রাবন্ধিক, ছোটগল্পের লেখক এবং ঔপন্যাসিক আন্দ্রিচ সম্ভবত সবচেয়ে বেশি পরিচিত তার মহাকাব্যিক উপন্যাসগুলোর জন্য। যদিও তিনি সাহিত্যজগতে পা রাখেন কাব্যচর্চার মাধ্যমে। "দ্য ব্রিজ অন দ্য ড্রিনা" আর "বসনিয়ান ক্রনিকল" তার জগদ্বিখ্যাত দুটি উপন্যাস। বলকানের অভিজ্ঞতাসম্বৃদ্ধ দুর্বোধ্য ট্রাজেডির গল্প থার্স্টের বিষয়বস্তু হল করুণা আর ইন্দ্রিয়তৃপ্তির অপরিহার্য ব্যাপারগুলোর মাঝে বিরোধ। কাহিনীর ধারাবাহিক বিবরণ দেওয়ায় প্রাক-হেমিংওয়ে রীতি-পদ্ধতির মধ্যে যে ক্ষমতা লুকিয়ে থাকে এই গল্পের মাধ্যমে সেটাই বেরিয়ে এসেছে। নিঃসন্দেহে স্লাভদেশীয় লক্ষণবৈশিষ্ট্যপূর্ণ কাহিনীর গতি মন্থর, বিশদভাবে বিস্তৃত, এক নির্লিপ্ত সমবেদনায় আবিষ্ট। তার উপন্যাসগুলো হচ্ছে-অন্যান্য গুরুত্বপূর্ণ সাহিত্যকর্ম হচ্ছে-
কেপলার মহাকাশ মানমন্দির
কেপলার নভোযান মার্কিন যুক্তরাষ্ট্রের একটি মহাকাশ মানমন্দির যাকে নাসার কেপলার মিশনের মহাকাশ অংশ হিসেবে বিবেচনা করা যায়। এর উদ্দেশ্য অন্যান্য তারার চারদিকে আবর্তনরত পৃথিবী-সদৃশ তথা ভৌম গ্রহ আবিষ্কার। নভোযানটির নাম রাখা হয়েছে অষ্টাদশ শতকের প্রখ্যাত জার্মান জ্যোতির্বিজ্ঞানী ইয়োহানেস কেপলারের নামানুসারে। ২০০৯ সালের মার্চে উৎক্ষেপিত এই মহাকাশ মানমন্দিরের আয়ুষ্কাল অন্তত ৩.৫ বছর ধরা হয়েছে।
কেপলার মিশন এমনভাবে নকশা করা হয়েছে যাতে এর মাধ্যমে আকাশগঙ্গা ছায়াপথে আমাদের আশপাশের একটি নির্দিষ্ট স্থানে কয়েক ডজন পৃথিবী-আকৃতির বহির্গ্রহ খুঁজে পাওয়া যায় যাদের অবস্থান তাদের মাতৃতারার প্রাণমণ্ডলের কাছাকাছি। এছাড়া আমাদের ছায়াপথের শত কোটি তারার মধ্যে কতগুলোতে এমন গ্রহ রয়েছে তাও হিসাব করার কথা তার। কেপলারের একমাত্র যন্ত্র হচ্ছে একটি ফটোমিটার যা একটি নির্দিষ্ট ফিল্ড অফ ভিউয়ে একইসাথে ১৪৫,০০০ প্রধান ধারার তারার উজ্জ্বলতা পর্যবেক্ষণ করতে থাকে। এই উপাত্ত পৃথিবীতে প্রেরিত হয় এবং পৃথিবীর নিয়ন্ত্রণ কেন্দ্রে বিজ্ঞানীরা বহির্গ্রহ মাতৃতারার সামনে দিয়ে অতিক্রান্ত হওয়ার সময় তারার উজ্জ্বলতা হ্রাস পরিমাপ করেন।
অ্যান্ড্রু ইয়াও
অ্যান্ড্রু ইয়াও একজন খ্যাতিমান কম্পিউটার বিজ্ঞানী।
ইয়াও চীনের সাংহাইয়ে জন্মগ্রহণ করেন। তিনি ১৯৬৭ সালে ন্যাশনাল তাইওয়ান ইউনিভার্সিটি থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৬৯ সালে হার্ভার্ড বিশ্ববিদ্যালয় থেকে পদার্থবিজ্ঞানে মাস্টার অব আর্টস এবং ১৯৭২ সালে ডক্টর অব ফিলোসফি অর্জন করেন। তিনি ১৯৭৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে দ্বিতীয় পিএইচডি সম্পন্ন করেন।
তিনি ১৯৭৫ সালের সেপ্টেম্বর থেকে ১৯৭৬ সালের অগাস্ট পর্যন্ত ম্যাসাচুসেট্‌স ইনস্টিটিউট অফ টেকনোলজির গণিতের সহকারী অধ্যাপক হিসেবে কর্মরত ছিলেন। ১৯৭৬ সালের সেপ্টেম্বর থেকে ১৯৮১ সালের অগাস্ট পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন। ১৯৮১ সালের সেপ্টেম্বর থেকে ১৯৮২ সালের সেপ্টেম্বর পর্যন্ত ইউনিভার্সিটি অব ক্যালিফোর্নিয়া, বার্কলে কম্পিউটার বিজ্ঞানের পূর্ণ অধ্যাপক হিসেবে কর্মরত ছিলেন। ১৯৮২ থেকে ১৯৮৬ সাল পর্যন্ত তিনি স্ট্যানফোর্ড বিশ্ববিদ্যালয় এর কম্পিউটার বিজ্ঞানের পূর্ণ অধ্যাপক ছিলেন। ১৯৮৬ সালের জুলাই থেকে ২০০৪ সালের জুন পর্যন্ত তিনি প্রিন্সটন বিশ্ববিদ্যালয় এ অধ্যাপনা করেন। তিনি এ পর্যন্ত ১৯ জন শিক্ষার্থীর পিএইচডি অভিসন্দর্ভ তত্ত্বাবধান করেছেন।
বিজ্ঞানের ইতিহাস-লিখন
বিজ্ঞানের ইতিহাস-লিখন (ইংরেজি ভাষায়: Historiography of science) বলতে বিজ্ঞানের ইতিহাসের পদ্ধতি এবং ইতিহাস বিষয়ক অধ্যয়নকে বোঝায়। সাধারণভাবে ইতিহাস-লিখন বলতে ইতিহাসের পদ্ধতি ও ইতিহাস নিয়ে গবেষণাকে বোঝায়। বিজ্ঞানের ইতিহাস-লিখনের অধীনে বিজ্ঞানের পদ্ধতি, তত্ত্ব, বিভিন্ন দার্শনিক ধারা, এবং বিজ্ঞানের ইতিহাসের (যাকে বলা যায় "বিজ্ঞানের ইতিহাসের ইতিহাস") জন্ম ও উন্নয়ন আলোচিত হয়।
বিজ্ঞানের ইতিহাস অধ্যয়নের প্রকৃত উপায় নিয়ে আলোচনা ও বিতর্ক এবং স্বয়ং বিজ্ঞানের জন্ম ও বিকাশ বিষয়ক ঐতিহাসিক বিতর্কের মধ্যে পার্থক্য করা বেশ কঠিন ছিল। এজন্য বলা যায় বিজ্ঞানের গতিপথ বিষয়ক ঐতিহাসিক বিতর্কই প্রথম বিজ্ঞানের ইতিহাস-লিখন শাখাটির জন্ম দিয়েছিল। প্রখ্যাত ইতিহাসবিদ ও বিজ্ঞানের দার্শনিক উইলিয়াম হিউয়েল-এর ঐতিহাসিক রচনাবলিকেই তাই এই শাখায় অধ্যয়নের প্রথম উদাহরণ বলা যায়। সেক্ষেত্রে হিউয়েলই বিজ্ঞানের ইতিহাস-লিখনের জনক। অন্যান্য জনকদের মধ্যে আছেন পিয়ের দ্যুয়েম এবং Alexandre Koyré.
তবে এই শাখার প্রথম স্পষ্ট উল্লেখ পাওয়া যায় ১৯৬০-এর দশকের প্রথম দিকে। যেমন, ১৯৬৫ সালে গের্ড বুখডাল "A Revolution in Historiography of Science"-এ টমাস কুন ও জোসেফ আগাসির উদ্ভাবনী বিশ্লেষণ সম্পর্কে মন্তব্য করেছিলেন। তিনি মনে করতেন, এই দুজন লেখকই প্রথম বিজ্ঞানের ইতিহাস এবং বিজ্ঞানের ইতিহাস-লিখনের মাঝে সুস্পষ্ট পার্থক্য সূচিত করেছেন। তাদের ইতিহাস-লিখন বিষয়ক চিন্তাধারা স্বয়ং বিজ্ঞানের ইতিহাস চর্চাকেই প্রভাবিত করেছে।
ইউক্যারিস্ট
ইউক্যারিস্ট (ইংরেজি ভাষায়: Eucharist) একটি খ্রিস্ট ধর্মীয় পবিত্র ভোজনোৎসব যার মাধ্যমে যিশুর অন্তিম সায়মাশ বা লাস্ট সাপারকে স্মরণ করা হয়। এর অন্য নাম পুণ্য কম্যুনিয়ন, "স্যাক্রামেন্ট অফ দ্য অল্টার", "ব্লেসেড স্যাক্রামেন্ট" বা "প্রভুর সায়মাশ"। নিউ টেস্টামেন্টের বেশ কয়েকটি বইয়ে যিশুর অন্তিম সায়মাশকালীন নির্দেশনাগুলো লিপিবদ্ধ আছে যা এই ভোজনোৎসবে পুরোপুরি অনুসরণ করা হয়। যিশু তার শিষ্যদেরকে রুটি দিয়ে বলেছিলেন, "এটা আমার দেহ" আর ওয়াইন দিয়ে বলেছিলেন, "এটা আমার রক্ত"।
ইউক্যারিস্টের বেশ কয়েক ধরনের ব্যাখ্যা আছে। তবে এনসাইক্লোপিডিয়া ব্রিটানিকা অনুসারে, সাধারণত যেমনটা মনে করা হয় তার তুলনায় ইউক্যারিস্ট সম্পর্কে খ্রিস্টানদের মতৈক্য অনেক বেশি। ইউক্যারিস্ট শব্দটি দিয়ে কেবল আচারানুষ্ঠানটি নয়, বরং সেই উৎসবে ব্যবহৃত রুটি এবং ওয়াইনকেও বোঝানো হতে পারে। তাই কাউকে বলতে শোনা যেতে পারে, তিনি ইউক্যারিস্ট গ্রহণ করেছেন আবার কেউ বলতে পারে তিনি ইউক্যারিস্ট উদযাপন করেছেন।
অবিচ্ছিন্নতার নীতি
অবিচ্ছিন্নতার নীতি (ইংরেজি ভাষায়: Law of Continuity) একটি আবিষ্করণী বা হিউরিস্টিক নীতি যার মূলকথা হচ্ছে প্রকৃতির সকল কিছুই অবিচ্ছিন্ন, প্রকৃতিতে কোন বিচ্ছিন্নতা বা ফাঁক নেই। ইয়োহানেস কেপলার এবং কুসার নিকোলাস তাদের মত করে অবিচ্ছিন্নতা সম্পর্কে কিছু আলোচনা করলেও গট‌ফ্রিড লাইব‌নিৎস প্রথম একে একটি মৌলিক নীতি হিসেবে গড়ে তোলেন। এজন্যই লাইবনিৎস এটিকে নিজের আবিষ্কার মনে করতেন।
১৬৮৭ সালে বায়েলকে লেখা একটি চিঠিতে তিনি নীতিটা এভাবে বর্ণনা করেছিলেন, "in any supposed transition, ending in any terminus, it is permissible to institute a general reasoning in which the final terminus may be included"। এই উক্তি থেকে মনে হয় লাইবনিৎস সকল ট্রানজিশন বা স্থানান্তর বা রূপান্তরকেই অবিচ্ছিন্ন মনে করতেন। অন্তত জ্যামিতি ও প্রাকৃতিক প্রক্রিয়ার ক্ষেত্রে যে তিনি একে ধ্রুব সত্য মানতেন তাতে কোন সন্দেহ নেই। তিনি মনে করতেন, অবিচ্ছিন্নতার নীতি সত্য বলেই জ্যামিতি ও ইনফিনিটেসিমাল ক্যালকুলাসের নিয়মগুলো পদার্থবিজ্ঞানে প্রয়োগ করা যায়। আর এই নীতি আছে বলেই তিনি কখনো বস্তুবাদী পরমাণুবাদ গ্রহণ করতে পারেননি।
এডমুন্ড এম. ক্লার্ক
এডমুন্ড মেলসন ক্লার্ক একজন কম্পিউটার বিজ্ঞানী।
ক্লার্ক ১৯৬৭ সালে ইউনিভার্সিটি অব ভার্জিনিয়া থেকে গণিতে বিএ ডিগ্রি, ১৯৬৮ সালে ডিউক বিশ্ববিদ্যালয় থেকে গণিতে এমএ ডিগ্রি এবং ১৯৭৬ সালে কর্নেল বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জন করেন। তিনি ১৯৭৬ থেকে ১৯৭৮ সাল পর্যন্ত ডিউক বিশ্ববিদ্যালয়ে শিক্ষকতা করেন। ১৯৭৮ থেকে ১৯৮২ সাল পর্যন্ত হার্ভার্ড বিশ্ববিদ্যালয় এ শিক্ষকতা করেন।
ক্লার্ক অ্যাসোসিয়েশন ফর কম্পিউটিং মেশিনারি ও ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর ফেলো।
প্রথম পর্যায়ের মৌল
প্রথম পর্যায়ের মৌল বলতে সেই সকল মৌলিক পদার্থসমূহকে বুঝানো হয় যেগুলো পর্যায় সারণীর প্রথম সারির (পর্যায়ের) অন্তর্ভুক্ত। পর্যায় সারণীতে মৌল সমূহের শক্তিস্তরের উপর ভিত্তি করে আলাদা পর্যায়ে ভাগ করা হয়েছে। শক্তিস্তরে ইলেক্টন সংখ্যা পরিবর্তনের সাথে সাথে মৌলের রাসায়নিক বৈশিষ্টগুলোর পরিবর্তন হয়। পর্যায় সারণীর একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। সারণীর প্রথম পর্যায়ে সবচেয়ে কম, মাত্র ২টি মৌল রয়েছে। মৌলগুলো হল হাইড্রোজেন এবং হিলিয়াম। পরমাণুর গঠন সম্পর্কিত আধুনিক থিওরিগুলোর মাধ্যমে এই অবস্থাটি ব্যক্ষ্যা করা যায়।
যেহেতু এই পর্যায়ে মাত্র ২টি মৌল রয়েছে তাই এখানে বিশেষ কোনো পর্যায়বৃত্ত প্রবণতা নেই।
যদিও হাইড্রোজেন এবং হিলিয়াম উভয়ই এস-ব্লক এর মৌল, কিন্তু এস-ব্লকের অন্যান্য মৌলের সাথে এই দুটি মৌলের তেমন বৈশিষ্টগত মিল নেই। এই দুটি মৌলের বৈশিষ্টগত মিল এতই কম যে মৌলগুলোকে এস-ব্লকের অন্তর্গত করা নিয়ে বিতর্ক রয়েছে এবং পর্যায় সারণীর অন্যান্য কোনো ব্লকের অন্তর্ভুক্ত করা যায় কিনা সেটি নিয়ে আলোনা হয়েছে।
হাইড্রোজেন কখন‌ো কখনো লিথিয়াম , কার্বন, ফ্লুরিন, লিথিয়াম ও ফ্লুরিন (একই সাথে সারণীতে ২বার অবস্থান) অথবা পর্যায় সারণীর কোনো গ্রুপের অন্তর্গত না করে আলাদা অবস্থানে রাখার সিদ্ধান্ত হয়েছিল
হিলিয়াম মৌলটি নিষ্ক্রিয় গ্যাস (পি-ব্লক মৌল) হিসাবে সবসময়ই নিয়নের উপরে অবস্থান দেয়া হয়েছে, কিন্তু ইলেকট্রন বিন্যাসের সামঞ্জস্য থাকায় কখনো কখনো এটিকে বেরিলিয়ামের উপরে অবস্থান দেয়ার প্রস্তাব করা হয়েছিল।
দ্বিতীয় পর্যায়ের মৌল
দ্বিতীয় পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণীর দ্বিতীয় সারিতে (পর্যায়ে) রয়েছে। পর্যায় সারণীর প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্ট পরিবর্তনের ক্রম দেখা যায়। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে।
দ্বিতীয় পর্যায়ের মৌলগুলো হল, লিথিয়াম, বেরিলিয়াম, বোরন, কার্বন, নাইট্রোজেন, অক্সিজেন, ফ্লোরিন, এবং নিয়ন। এই অবস্থাটি আণবিক কাঠামোর আধুনিক তত্ত্ব দ্বারা ব্যাখ্যা করা যেতে পারে।
আতাকামা লার্জ মিলিমিটার অ্যারে
আতাকামা লার্জ মিলিমিটার অ্যারে (ইংরেজি: Atacama Large Millimeter Array) বা আলমা চিলির আতাকামা মরুভূমির কাইনান্তোর (ইংরেজি: Chajnantor) উপত্যকায় স্থাপিত একটি বেতার দুরবিন যা দিয়ে বিভিন্ন জ্যোতির্বৈজ্ঞানিক বস্তু থেকে আসা মিলিমিটার ও সাবমিলিমিটার তরঙ্গদৈর্ঘ্যের বিকিরণ শনাক্ত করা সম্ভব। 
ইউরোপ, উত্তর আমেরিকা, পূর্ব এশিয়া এবং স্বাগতিক দেশ চিলির আন্তর্জাতিক অংশীদারিত্বে স্থাপিত আতাকামা লার্জ মিলিমিটার এ্যারে বর্তমান বিশ্বের সবচেয়ে তাৎপর্যপূর্ণ ও গুরুত্বপূ্র্ণ এক মহাকাশ বিদ্যা –প্রকল্প। চিলির আতাকামা মরুভূমির ৫ কিমি উচ্চতায় স্থাপিত কাইনান্তোর উপত্যকায় প্রতিষ্ঠিত এই বেতার দূরবীনে রয়েছে ৬৬ টি অতি সূক্ষ রিজোলিউশানের এন্টেনা যার সাহায্যে একসাথে ব্যতিচারমিতিক (ইন্টারফেরোমেট্রি) প্রক্রিয়ায় একটি বস্তু পর্যবেক্ষণ করা যাবে। অধিকাংশ দুরবিনের এন্টেনার ব্যাসই ১২ মিটার, তবে কিছু ৭ মিটার ব্যাসের এন্টেনাও রয়েছে। পূর্বকালীন মহাকাশের বিভিন্ন নক্ষত্র-জন্মের বিস্তৃত বিবরণ সরবরাহ করবে এই আতাকামা লার্জ মিলিমিটার এ্যারে। মহাজাগতিক নিয়মে মহাকাশের যে সকল নক্ষত্রেরা হারিয়ে গেছে, তাদের জন্ম-বিস্তৃতির বিস্তারিত প্রতিমূর্তি তুলে ধরাই আতাকামা লার্জ মিলিমিটার এ্যারের মূল লক্ষ্য।
২০১১ সালের দ্বীতিয়ার্ধে আতাকামা লার্জ মিলিমিটার এ্যারে তার বৈজ্ঞানিক পর্যবেক্ষণ শুরু করে এবং ৩ রা মার্চ ,২০১১ প্রথমবারের মতো সংবাদ-মাধ্যমে আতাকামা লার্জ মিলিমিটার এ্যারের পর্যবেক্ষণের প্রতিচ্ছবি প্রকাশিত হয়। মার্চ,২০১৩ এই বেতার দুরবীন তার সম্পূর্ণ কার্যক্রম শুরু করে।
যুক্তরাষ্ট্রের মিলিমিটার এ্যারে,ইয়ুরোপের লার্জ সাউদার্ন এ্যারে এবং জাপানের লার্জ মিলিমিটার এ্যারে ---- এই তিনটি প্রকল্পের ত্রিবেণী সঙ্গমেই তৈরী হয়েছে বর্তমান বিশ্বের সবচেয়ে প্রখ্যাত প্রকল্প --আতাকামা লার্জ মিলিমিটার এ্যারে। তার নির্মাণ ও কার্যসম্পাদনের দায়িত্বে রয়েছে জয়েন্ট আ.ল.ম.এ অবসারভেটরী।সব মিলিয় দুরিবন অবসারভেটরী নির্মাণে ১.৫ বিলিয়ন মার্কিন ডলার খরচ হবে। যেসব সংগঠ্ন আতাকামা লার্জ মিলিমিটার এ্যারেকে আর্থিক সহযোগিতা প্রদান করেছে, তারা হল—
(১)ইউরোপিয়ান সাউদার্ন অবসারভেটরী, ইউরোপ।
(২)ন্যাশনাল সায়েন্স ফাউন্ডেশান, উত্তর আমেরিকা।
(৩)ন্যাশনাল রিসার্চ কাউন্সিল, কানা।
(৪)ন্যাশনাল সায়েন্স কাউন্সিল ও অ্যাকাডেমিকা সিনিকা, তাইওয়ান।
(৫)ন্যাশনাল ইনস্টিটিউট অফ্ সায়েন্সেস, জাপান।
৬৬ টি অতি সূক্ষ রিজোলিউশানের অ্যান্টেনা দিয়ে গঠিত হয়েছে আতাকামা লার্জ মিলিমিটার এ্যারে; এই অ্যান্টেনাগুলো ০.৩-৯.৬ মিলিমিটার তরঙ্গদৈর্ঘ্যে কার্যকরী হয়।এই স্থাপনায় ব্যবহৃত বহুসংখ্যক দুরবীক্ষণ যন্ত্রের কারনেই আতাকামা লার্জ মিলিমিটার এ্যারে সূক্ষ পর্যবেক্ষনে সক্ষম হয়েছে। নিম্নলিখলত উদ্দেশ্য নিয়েই আতাকামা লার্জ মিলিমিটার এ্যারে গঠিত হয়-
(১)প্রারম্ভিক নক্ষত্র ও সৌ্রজগত সৃষ্টি্র পূঙ্খানুপূঙ্খ বিশ্লেষণ।
(২)বিভিন্ন সৌ্রজগতের চারপাশে ঘূ্ণায়মান বাস্প ও ধূলিকণার রাসায়নিক অনুসন্ধান।
(৩)সৌ্র-ঝড়ের উৎস নির্ণয়।
২টা সৌরজগতের সংঘর্ষ ও তাদের বিকৃত আকার-ধারণ-এর পর্যবেক্ষণই ছিল এই অনুসন্ধানের মূল লক্ষ্য। এই সৌরজগত অ্যান্টেনা সৌ্রজগত নামে পরিচিত।
এইচ.আই টৌরি নামক নক্ষত্রের চারপাশে ঘূর্ণায়মান প্রাকগ্রহ চাকতি (প্রোটোপ্ল্যানেটারী ডিস্ক)-এর প্রতিচ্ছবি আতাকামা লার্জ মিলিমিটার এ্যারের দূরবীক্ষণযন্ত্রে লেন্সবন্দী হয়।এই চাকতি ভবিষ্যতে নতুন গ্রহ সৃষ্টির পূর্বাভাস দিচ্ছে।
জোভান্নি আন্তোনিও মাজিনি
জোভান্নি আন্তোনিও মাজিনি (ইতালীয় ভাষায়: Giovanni Antonio Magini) (১৩ই জুন, ১৫৫৫ - ১১ই ফেব্রুয়ারি, ১৬১৭) ছিলেন একজন ইতালীয় জ্যোতির্বিজ্ঞানী, জ্যোতিষী, মানচিত্রাঙ্কনবিদ এবং গণিতজ্ঞ। তিনি বর্তমান ইতালির পাদোয়া শহরে জন্মগ্রহণ করেন এবং ইউনিভার্সিটি অফ বোলোনিয়া থেকে ১৫৭৯ সালে দর্শনে পড়াশোনা শেষ করেন। তার বাবার নাম পাসকুয়ালে মাজিনি যিনি পাদোয়ার নাগরিক ছিলেন। তিনি জ্যোতির্বিজ্ঞানে মনোনিবেশ করে ১৫৮২ সালে "coelestium motuum" নামক একটি এফিমেরিস রচনা শেষ করেন, পরের বছর এটি ইতালীয় ভাষায় অনুবাদ করেন।
১৫৮৮ সালে এনিয়াতো দান্তির মৃত্যুর পর গালিলেও গালিলেইকে বাদ দিয়ে তাকে বোলোনিয়ার গণিত বিভাগের প্রধান নিযুক্ত করা হয়েছিল। বোলোনিয়াতেই তিনি মৃত্যুবরণ করেন।
মাজিনি ইতালির একটি পূণাঙ্গ মানচিত্র তৈরির দুঃসাহসিক অভিযানে নেমেছিলেন। উদ্দেশ্য ছিল এমন মানচিত্র নির্মাণের যাতে খুটিনাটি প্রতিটি অঞ্চলের নাম এবং সাথে ঐতিহাসিক মন্তব্য থাকবে। তার মৃত্যুর পর ১৬২০ সালে তার ছেলে অবশেষে মানচিত্রটি প্রকাশ করেন। মাজিনির জ্যোতির্বিজ্ঞানকে তার জ্যোতিষ শাস্ত্র থেকে আলাদা করার কোন উপায় নেই। বলা যায়, তার ক্যারিয়ারের মূল ভিত্তিই ছিল জ্যোতিষ শাস্ত্র। জ্যোতির্বিজ্ঞানের জন্য তার লেখালেখির গুরুত্ব এখন কেবলই ঐতিহাসিক, কারণ তিনি টলেমীয় জগতেই বিশ্বাস করতেন।
১৫৯২ সালে মাজিনি "তাবুলা তেত্রাগোনিকা" প্রকাশ করেন এবং ১৬০৬ সালে অতি সূক্ষ্ণ ত্রিকোণমিতিক তালিকা তৈরি করেন। ব্যবহারিক জ্যামিতিতে তার অনেক অবদান ছিল। যেমন, গোলকের জ্যামিতি ও ত্রিকোণমিতির ব্যবহারিক প্রয়োগের জন্য তিনি নিজে পরিমাপ যন্ত্র তৈরি করেছিলেন। এছাড়া দর্পণ নিয়ে কাজ করে অবতল গোলকীয় দর্পণের তত্ত্ব প্রকাশ করেছিলেন।